open-index/open-wikipedia-markdown huggingface dataset:
നേച്ചർ കൺസർവേഷൻ ഫൗണ്ടേഷൻ

മൈസൂർ ആസ്ഥാനമായ ഒരു സർക്കാറിതര വന്യജീവി സംരക്ഷണ, ഗവേഷണ സ്ഥാപനമാണ്‌ **നേച്ചർ കൺസർവേഷൻ ഫൗണ്ടേഷൻ**. ഇന്ത്യയിൽ വന്യജീവി സംരക്ഷണത്തിൽ ശാസ്ത്രത്തിന്റെ ഉപയോഗം അവർ പ്രചരിപ്പിക്കുന്നു.
 
## ചരിത്രം
സംഘടന 1996ൽ സ്ഥാപിച്ചു. ശാസ്ത്രാധിഷ്ഠിതവും, സാമൂഹിക പ്രതിബന്ധതയോടെയുമുള്ള പരിപാലനം നിർവഹിക്കുക എന്നതാണ് അവരുടെ ലക്ഷ്യം.

## പ്രവർത്തനങ്ങൾ
ഈ സംഘടന വൈവിധ്യമുള്ള വാസസ്ഥലങ്ങളിൽ പ്രവർത്തിച്ചുവരുന്നു. ഉയർന്ന പ്രദേശങ്ങളിൽ നടത്തുന്ന പ്രവർത്തനങ്ങൾ മനുഷ്യനും മൃഗങ്ങളുമായുള്ള സംഘർഷത്തിലും, വംശനാശഭീഷണിയുള്ള സ്പീഷീസുകളായ മഞ്ഞുപുലികളേയും ടിബറ്റൻ ഗസെല്ലാകളേയും സംരക്ഷിക്കുന്നതിലും കേന്ദ്രീകരിച്ചിരിക്കുന്നു. 
പ്രദേശവാസികളുടെ വളർത്തുമൃഗങ്ങളെ ഇരകളാക്കുന്നതിനു തിരിച്ചടിയായി സ്നോ ലെപാർഡുകളെ കൊല്ലുന്നതിനെ തടയാൻ വേണ്ടി ഒരു വളർത്തുമൃഗ ഇൻഷുറൻസ് പദ്ധതിക്ക് തുടക്കമിട്ടു. സംഘടന ഇന്റർനാഷനൽ സ്നോ ലെപാർഡ് ട്രസ്റ്റ്, ഇന്ത്യാ ഗവണ്മെന്റ് എന്നിവയുടെ സഹകരണത്തോടെ പ്രോജക്റ്റ് ടൈഗർ പോലെ ഹിമാലയൻ ഭൂപ്രകൃതിയിലെ വന്യജീവികളുടെ സംരക്ഷണത്തിനായുള്ള പ്രോജക്റ്റ് ലെപാർഡ്ആരംഭിച്ചു. 

## പുരസ്ക്കാരങ്ങൾ
സ്ഥാപകരായ ചാരുദത്ത് മിശ്ര, എം.ഡി. മധുസുദൻ എന്നിവർ "ഗ്രീൻ ഓസ്ക്കാർ" എന്നറിയപ്പെടുന്ന വിറ്റ് ലി പുരസ്ക്കാരം യഥാക്രമം 2005, 2009 വർഷങ്ങളിൽ നേടി. ചാരുദത്ത് മിശ്രയ്ക്ക് അവാർഡ് ലഭിച്ചത് ഉയർന്ന പ്രദേശങ്ങളിലെ സംരക്ഷണ പ്രവർത്തനങ്ങൾക്കാണ്. പശ്ചിമഘട്ട മലനിരകളിലെ മനുഷ്യനും, പ്രകൃതിയും തമ്മിലുള്ള സംഘർഷം കുറയ്ക്കാനായി നടത്തിയ പ്രവർത്തനങ്ങൾക്കുള്ള അംഗീകാരമായാണ് മധുസൂധന് ബഹുമതി നൽകിയത്.  2013ൽ ഒരു ദശാബ്ദക്കാലം നീണ്ടുനിന്ന വേഴാമ്പാലുകളെ സംരക്ഷിക്കാൻ വേണ്ടി നടത്തിയ പ്രവർത്തനങ്ങൾക്ക് അപരാജിത ദത്തയ്ക്ക് വിറ്റ് ലി പുരസ്ക്കാരം സമ്മാനിച്ചു.2006ൽ പ്രകൃതി സംരക്ഷണത്തിലെ ശ്രദ്ധേയമായ പ്രവർത്തനങ്ങൾക്ക് സംഘടന സൊസൈറ്റി ഫോർ കൺസർവേഷൻ ബയോളജിയിൽ നിന്നും ഡിസ്റ്റിങ്യൂഷ്ഡ് സർവ്വീസ് പുരസ്ക്കാരം നേടി. സംഘടനയുടെ ഫീൽഡ് കോർഡിനേറ്ററായ സുശിൽ ഡോർജേയ്ക്ക്  സ്പിതി, ലഡാക്ക് എന്നിവിടങ്ങളിലെ മനുഷ്യനും, പ്രകൃതിയും തമ്മിലുള്ള സംഘർഷത്തിലെ പ്രവർത്തനങ്ങൾക്ക് വാൻ ടിയൻഹോവൻ ഫൗണ്ടേഷൻ അവാർഡ്ലഭിച്ചു.ref>Details of the Award from the website of the Van Tienhoven Foundation for International Nature Protection  എൻ. സി. എഫിലെ മുതിർന്ന ശാസ്ത്രജ്ഞയായ അപരാജിത ദത്തയ്ക്ക് ന്യൂയോർക്ക് ആസ്ഥാനമായുള്ള വിങ്സ് വേൾഡ് ക്വിസ്റ്റിന്റെ 2009 ലെ വിമൺ ഓഫ് ഡിസ്ക്കവറി ഹ്യുമാനിറ്റി പുരസ്ക്കാരം വൈൽഡ് ലൈഫ് ബയോളജിയിലെ ആജീവനാന്തസമർപ്പണത്തിനും, നംദഫ ടൈഗർ റിസർവിലെ പ്രവർത്തനങ്ങൾക്കും അർഹമായി. അതുകൂടാതെ നാഷനൽ ജ്യോഗ്രഫിക്കൽ സൊസൈറ്റി 2010ലെ എമേർജിംഗ് എക്സ്പ്ലോററായി അവരെ തിരഞ്ഞെടുത്തു. അത് ലോകത്തിലെ "14 മാർഗദർശകരെ അംഗീകരിച്ചു".ശാസ്ത്രജ്ഞനായ എം. അനന്ദകുമാറിന് 2015-ൽ വിറ്റ് ലി പുരസ്ക്കാരം ലഭിച്ചു.

## അവലംബം

## പുറം കണ്ണികൾ
* Website of NCF
* eco-logic, the NCF Blog
* Restoration project showcase 

വർഗ്ഗം:പരിസ്ഥിതിസംരക്ഷണ സംഘടനകൾ
ഇശ്റത്ത് ജഹാൻ വ്യാജ ഏറ്റുമുട്ടൽ കൊല

2004 ജൂൺ 15ന് അന്നത്തെ ഗുജറാത്ത് മുഖ്യമന്ത്രിയായിരുന്ന നരേന്ദ്ര മോഡിയെ വധിക്കാൻ വന്നവർ എന്നാരോപിച്ച് അഹമ്മദാബാദിന് സമീപമുള്ള കൊത്താർപൂരിൽ വെച്ച് നാലു പേരെ ഗുജറാത്ത് പോലീസ് വെടിവെച്ചു കൊന്ന സംഭവമാണ് **ഇശ്റത്ത് ജഹാൻ വ്യാജ ഏറ്റുമുട്ടൽ കൊല** എന്ന പേരിൽ അറിയപ്പെടുന്നത്. മുബൈ സ്വദേശിനിയും കോളേജ് വിദ്യാർഥിനിയുമായ 19വയസ്സുകാരി ഇശ്റത്ത് ജഹാൻ, മലയാളിയും മുംബൈയിൽ വ്യാപാരിയുമായ പ്രാണേഷ് കുമാർ എന്ന ജാവീദ് ശൈഖ്, പാകിസ്താൻ സ്വദേശികളെന്നാരോപിക്കുന്ന അംജദ് അലി റാണ, സീഷാൻ ജൗഹർ അബ്ദുൽ ഗനി എന്നിവരാണ് കൊല്ലപ്പെട്ട നാലുപേർ. സംഭവം പിന്നീട് ഗുജറാത്ത് പോലീസിലെ ഒരു വിഭാഗം സർക്കാറിലെ ചിലരുടെ പിന്തുണയോടെ നടത്തിയ ക്രൂരമായ കൊലപാതകമായിരുന്നു എന്ന് തെളിഞ്ഞു.

മുംബൈയിൽ നിന്നും തീവ്രവാദി സംഘം നീല ഇൻഡിക്ക കാറിൽ ഗാന്ധിനഗറിലേക്ക് വരുന്നുണ്ടെന്ന കേന്ദ്ര ഇന്റലിജെൻസ് റിപ്പോർട്ട് പ്രകാരം നടത്തിയതാണ് ഏറ്റുമുട്ടൽ എന്നായിരുന്നു പോലീസ് ഭാഷ്യം. എന്നാൽ കേന്ദ്ര രഹസ്യാന്വേഷണ ഏജൻസി അത്തരം ഒരു വിവരം നൽകിയിട്ടില്ലെന്ന് അൽപദിവസങ്ങൾക്കകം വെളിപ്പെട്ടു. അന്ന് തന്നെ ഏറ്റുമുട്ടൽ വ്യാജമാണെന്ന് ആരോപണമുയർന്നു. എന്നാൽ മുഖ്യധാരാ മാധ്യമങ്ങളെ കൂട്ട് പിടിച്ചു മോഡി സർക്കാരും ഗുജറാത്ത് പോലീസും അതിനെ എതിർത്തു.

## അവലംബം

വർഗ്ഗം:സംഭവങ്ങൾ
മോറോ ഇസ്‌ലാമിക്ക് ലിബറേഷൻ ഫ്രണ്ട്

ദക്ഷിണ ഫിലിപ്പൈൻസിലെ മുസ്‌ലിം ന്യൂനപക്ഷമായ മോറോ മുസ്‌ലിങ്ങൾക്കിടയിൽ സ്വാധീനമുള്ള ഒരു സായുധ ഗ്രൂപ്പാണ് **മോറോ ഇസ്‌ലാമിക്ക് ലിബറേഷൻ ഫ്രണ്ട്**. 1978 മുതൽ സർക്കാറുമായി പോരാട്ടരംഗത്തുള്ള ഇവർ 2014ലെ സമാധാന ചർച്ചകളെ തുടർന്ന് ഇന്ന് സമാധാനത്തിന്റെ പാതയിലാണ്.

## അവലംബം

വർഗ്ഗം:മുസ്ലിം സംഘടനകൾ
ഹാവേരി ജില്ല

കർണാടക സംസ്ഥാനത്തിന്റെ മദ്ധ്യഭാഗത്തായി സ്ഥിതിചെയ്യുന്ന ജില്ലയാണ് **ഹാവേരി ജില്ല**.  2001-ലെ കണക്കുകൾ പ്രകാരം ജനംസഖ്യ 14,39,116 ആണ്, ഇതിൽ  20.78% ആളുകൾ നഗരങ്ങളിലാണ് താമസിക്കുന്നത്.

## ഭൂമിശാസ്ത്രം
ഈ ജില്ലയുടെ ആസ്ഥാനമായ ഹവേരി ബാംഗ്ലൂരിൽ നിന്നും 335 കിലോമീറ്റർ അകലെയായി സ്ഥിതിചെയുന്നു. വടക്കു ധാർവാഡ് ജില്ല, വടക്കുകിഴക്ക് ഗദഗ് ജില്ല. കിഴക്കു ബെല്ലാരി ജില്ല . തെക്ക് ദാവൺഗരെ ജില്ല, തെക്കുപടിഞ്ഞാറ് ഷിമോഗ ജില്ല, പടിഞ്ഞാറും വടക്കുപടിഞ്ഞാറും  ഉത്തര കന്നഡ ജില്ല എന്നിവയാണ് ഹാവേരി ജില്ലയുടെ അതിർത്തികൾ. ഈ ജില്ലയിൽ ഉൾപ്പെടുന്ന പ്രദേശങ്ങൾ നേരത്തെ ധാർവാഡ് ജില്ലയുടെ ഭാഗമായിരുന്നു. .

## അവലംബം

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:കർണ്ണാടകത്തിന്റെ ചരിത്രം
എസ്.ആർ. ജാനകീരാമൻ

കർണാടക സംഗീതജ്ഞനും  സംഗീത പണ്ഡിതനുമാണ്**എസ്.ആർ. ജാനകീരാമൻ**. കേന്ദ്ര സംഗീതനാടക അക്കാദമി അവാർഡ്, കേന്ദ്ര സംഗീതനാടക അക്കാദമി ഫെലോഷിപ് തുടങ്ങിയവ ലഭിച്ചിട്ടുണ്ട്
## ജീവിതരേഖ
ലാൽഗുഡിയിൽ ജനിച്ചു. ടൈഗർ വരദാചാരി, ടി. ബൃന്ദ, മുസിരി സുബ്രമണ്യ അയ്യർ ഉൾപ്പെടെ നിരവധി പ്രമുഖരുടെ പക്കൽ സംഗീതമഭ്യസിച്ചു. തിരുപ്പതി ശ്രീ വെങ്കിടേശ്വര സംദീത കോളേജിലെ സംഗീത വകുപ്പു മേധാവിയായിരുന്നു. 
## കൃതികൾ
*സംഗീത സമ്പ്രദായ പ്രദർശിനി - ( ലക്ഷണ സംഗ്രഹയുടെയും പ്രശ്ന പദ്ധതിയുടെയും ഇംഗ്ലീഷ് തർജ്ജമ , 2010)
*സംഗീത ശാസ്ത്ര സാരമു (തെലുഗു)
*രാഗ ലക്ഷണാസ്
*'എസൻഷ്യൽസ് ഓഫ് മ്യൂസിക്കോളജി ഇൻ സൗത്ത് ഇന്ത്യൻ മ്യൂസിക്'
*രാഗാസ് ഇൻ എ ഗ്ലാൻസ്
## പുരസ്കാരങ്ങൾ
*പത്മശ്രീ
*2014 ലെ കേന്ദ്ര സംഗീത നാടക അക്കാദമി ഫെലോഷിപ്
*കേന്ദ്ര സംഗീതനാടക അക്കാദമി അവാർഡ്
*'സംഗീതവികാസ്' പുരസ്‌കാരം

## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീത നാടക അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കർണ്ണാടകസംഗീതജ്ഞർ
ദ്വാരം ദുർഗാപ്രസാദ് റാവു

വയലിൻ വാദകനാണ് **ദ്വാരം ദുർഗാപ്രസാദ് റാവു**. 2014 ലെ കേന്ദ്ര സംഗീത നാടക അക്കാദമി അവാർഡ് ലഭിച്ചിട്ടുണ്ട്. 
## ജീവിതരേഖ
വയലിനിസ്റ്റുകളുടെ കുടുംബത്തിൽ നിന്നുള്ളയാളായ ദുർഗാ പ്രസാദ് റാവു പ്രസിദ്ധ വയലിൻ വാദകനായ ദ്വാരം നരസിംഹ റാവു നായിഡുവിന്റെ മകനാണ്. അദ്ദേഹത്തിൻ്റെ മുത്തച്ഛൻ ദ്വാരം വെങ്കടസ്വാമി നായിഡു ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട കർണാടക സംഗീത വയലിനിസ്റ്റുകളിൽ ഒരാളായിരുന്നു. പ്രശസ്ത വയലിനിസ്റ്റുകളിൽ നായിഡുവിൻ്റെ സഹോദരന്മാരായ ദ്വാരം നരസിംഗ റാവു നായിഡു, ദ്വാരം വെങ്കട കൃഷ്ണയ്യ, മകൾ ദ്വാരം മങ്കടയാരു, മകൻ ദ്വാരം ഭാവനാരായണ റാവു, ഭാവനാരായണ റാവുവിൻ്റെ മകൾ ദ്വാരം ലക്ഷ്മി; ദുർഗാ പ്രസാദ് റാവുവിൻ്റെ സഹോദരൻ ദ്വാരം സത്യനാരായണ റാവു എന്നിവരും ഉൾപ്പെടുന്നു. 

## പുരസ്കാരങ്ങൾ
*2014 ലെ കേന്ദ്ര സംഗീത നാടക അക്കാദമി അവാർഡ്
## അവലംബം
 
## പുറം കണ്ണികൾ
*The Dwaram legacy lives on

വർഗ്ഗം:വയലിനിസ്റ്റുകൾ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ടി.എ. കലിയമൂർത്തി

തവിൽ വാദകനാണ് **ടി.എ. കലിയമൂർത്തി**. 2014 ലെ കേന്ദ്ര സംഗീത നാടക അക്കാദമി അവാർഡ് നേടിയിട്ടുണ്ട്.

## ജീവിതരേഖ
നാമഗിരിപേട്ടൈ കൃഷ്ണനും ഷേക്ക് ചിന്ന മൗലാനയുമുൾപ്പെടുള്ള നാഗസ്വര കലാകാരന്മാർക്ക് തവിലിൽ അകമ്പടി സേവിച്ചിട്ടുണ്ട്.
## പുരസ്കാരങ്ങൾ
*2014 ലെ കേന്ദ്ര സംഗീത നാടക അക്കാദമി അവാർഡ്
## അവലംബം


വർഗ്ഗം:തവിൽ വാദകർ
വർഗ്ഗം:1948-ൽ ജനിച്ചവർ
വർഗ്ഗം:ഒക്ടോബർ 22-ന് ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വില്യം യൂജിൻ സ്മിത്ത്

**വില്യം യൂജിൻ സ്മിത്ത്** (W. Eugene Smith) -  (ഡിസംബർ 30, 1918 – ഒക്ടോബർ 15, 1978) അമേരിക്കൻ ഫോട്ടോ ജേർണലിസ്റ്റ്  ആയിരുന്നു.ഒരു വാർത്തയുടെ നിരവധി ചിത്രങ്ങൾ എടുത്ത് ഫോട്ടോ എസ്സേ ( Photo Essay) രൂപത്തിൽ ആധുനിക രീതിയിൽ ആവിഷ്കരിച്ചത് ഇദ്ദേഹം ആയിരുന്നു. രണ്ടാം ലോകമഹായുദ്ധം കാലത്തെ ഫ്രഞ്ച് ഇക്വറ്റൊറിയൽ ആഫ്രിക്കയിലെ ഡോ.ഷ്വൈസെർ ൻറെ ക്ലിനിക്ക്, ജപ്പാനിലെ മിനമാറ്റ നഗരത്തിലെ പരിസര മലിനീകരണം എന്നിവ അദ്ദേഹത്തിന്റെ പ്രസിദ്ധ ഫോട്ടോഗ്രാഫുകൾ ആണ്.

ലോകം ഒരിക്കലും 35mm ക്യാമറ ഫിലിമിൻറെ സൌകര്യത്തിനു ഒതുങ്ങിത്തരില്ല (The world just does not fit conveniently into the format of a 35mm camera) എന്ന അദ്ദേഹത്തിന്റെ ഉദ്ധരണി പ്രസിദ്ധമാണ്.

## അവലംബം

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:1918-ൽ ജനിച്ചവർ
വർഗ്ഗം:1978-ൽ മരിച്ചവർ
വിറ്റ്‌ലി പുരസ്കാരം

വിറ്റ് ലി ഫണ്ട് ഫോർ നേച്ചർ (WFN) വർഷം തോറും, പരിസ്ഥിതി സംരക്ഷണത്തിൽ വ്യാപൃതരായിരിക്കുന്ന പ്രാദേശിക,ദേശീയ തലത്തിലുള്ള വ്യക്തികൾക്ക് ലോകവ്യാപകമായി നൽകിവരുന്ന പുരസ്ക്കാരമാണ് **വിറ്റ് ലി പുരസ്ക്കാരം**. ഗ്രീൻ ഓസ്ക്കാറുകൾ എന്നറിയപ്പെടുന്ന ഈ പുരസ്ക്കാരങ്ങൾ പരിസ്ഥിതി സംരക്ഷണത്തിനു വേണ്ടിയുള്ള ലോകത്തെ ഏറ്റവും വിലമതിക്കുന്ന പുരസ്ക്കാരങ്ങളിലൊന്നാണ്. 30,000 ബ്രിട്ടീഷ് പൗണ്ട് ആണ് പുരസ്ക്കാരത്തുക. വികസിതരാജ്യങ്ങൾക്കു പുറത്തുള്ള വികസ്വര-അവികസിത രാജ്യങ്ങളിൽ നിന്നുള്ള പരിസ്ഥിതിസംരക്ഷണത്തിന് സംഭാവനകൾ നൽകിയ വ്യക്തികൾക്കുള്ള അംഗീകാരമായിട്ടാണ് ഈ പുരസ്ക്കാരം നൽകുക. വ്യക്തിയെ നിർദ്ദേശിക്കുക, അപേക്ഷ സ്വീകരിക്കുക, അഭിമുഖം നടത്തുക എന്നീ പ്രക്രിയകൾക്കു ശേഷമാണ് പുരസ്ക്കാരം നൽകുന്നത്. 

1994ൽ എഡ്വാർഡ് വിറ്റ് ലി യാണ് അദ്ദേഹത്തിന്റെ പേരിലുള്ള പുരസ്ക്കാരം ഏർപ്പെടുത്തിയത്. അന്ന് 15,000 പൗണ്ടായിരുന്നു പുരസ്ക്കാര തുക. 2007ൽ 8 വിവിധ പുരസ്ക്കാരങ്ങൾ ഈ പേരിൽ നൽകി. 

ചില വിറ്റ് ലി പുരസ്ക്കാരങ്ങൾ മറ്റു ചില സംഘടനകൾ സ്പോൺസർ ചെയ്ത്, ചില പ്രത്യേക മേഖലകളിൽ നൽകിവരുന്നുണ്ട്.   

ഓരോ വർഷവും വിറ്റ് ലി പുരസ്ക്കാര ജേതാക്കളിൽ ഒരാൾക്ക് വിറ്റ് ലി ഗോൾഡ് പുരസ്ക്കാരവും 30,000 പൗണ്ട് തുകയും ലഭിക്കും.
കൊളംബിയായിലെ ആമസോൺ നദീജല ഡോൾഫിനുകളെ സംരക്ഷിക്കുന്നതിനുള്ള പ്രവർത്തനങ്ങളിൽ മുഴുകിയ ഡോ. ഫെർനാണ്ടോ ട്രുജില്ലോയ്ക്കാണ് 2007ലെ സ്വർണ പുരസ്ക്കാരം ലഭിച്ചത്.

## ചില വിജയികൾ
*അമാൻഡ വിൻസെന്റ് (1994)
*അലക്സാണ്ടർ അർബാച്ചക്കോവ് (2006)
*ഗ്ലാഡിസ് കലെമ-സിക്കുസോക്ക (2009)
*മൈസൂർ ദൊരെസ്വാമി മധുസുദൻ(2009)
*സീന തൂസ് (2005)
*ക ഹ്സോ വാ (2004)
*റോമുലസ് വിറ്റാക്കർ (2005) 
*ക്ലോഡിയോ സില്ലെറോ-സുബിറി (1998)
*രമണ ആത്രേയ (2011)
*അപരാജിത ദത്ത (2013)

## അവലംബം

## പുറം കണ്ണികൾ
* Whitley Fund for Nature
* Omacha Foundation

## ഇതു കൂടി കാണുക
* Whitley Awards (Australia)

വർഗ്ഗം:പരിസ്ഥിതി പുരസ്ക്കാരങ്ങൾ
മൈസൂർ ദൊരെസ്വാമി മധുസുദൻ

**മൈസൂർ ദൊരെസ്വാമി മധുസുദൻ** ಮೈಸೂರು ದೊರೆಸ್ವಾಮಿ ಮಧುಸೂದನ Ph. D ഇന്ത്യയിലെ വന്യജീവി ജീവശാസ്ത്രജ്ഞനും, പരിസ്ഥിതിശാസ്ത്രജ്ഞനുമാണ്. അദ്ദേഹം, മൈസൂർ നേച്ചർ കൺസർവേഷ്ൻ ഫൗണ്ടേഷന്റെ സഹസ്ഥാപകനും, ലീഡ്സ് സർവകലാശാലയിലെ വിസിറ്റിംഗ് റിസേർച്ച് ഫെലോയുമാണ്. തെക്കേയിന്ത്യയിലെ നീലഗിരി ബയോസ്ഫിയർ റിസർവിലെ മനുഷ്യനും വന്യജീവികളുമായുള്ള സംഘർഷത്തെപ്പറ്റി പഠിച്ചു. ഹിമാലയത്തിലേയും ഇന്ത്യയുടെ വടക്കു-കിഴക്കൻ പ്രദേശങ്ങളിലേയും വനങ്ങളിൽ പഠനം നടത്തിയിട്ടുണ്ട്. 2004ൽ അരുണാചൽ മകാകിനെപ്പറ്റി പഠിച്ച ജീവശാസ്ത്രജ്ഞരുടെ സംഘത്തിലുണ്ടായിരുന്ന അദ്ദേഹം അരുണാചൽ മകാകിനെ ഒരു പുതിയ സ്പീഷീസായി സ്ഥിരീകരിച്ചു. 
## മുൻകാല ജീവിതവും പ്രവർത്തനങ്ങളും
## പുരസ്ക്കാരങ്ങൾ
## ഗ്രന്ഥസൂചിക
* Madhusudan, M. D. & Mishra, C. (2003) Why big, fierce animals are threatened: conserving large mammals in densely populated landscapes. Battles over nature: science and the politics of conservation (eds V. Saberwal & M. Rangarajan), pp.&nbsp;31–55.Permanent Black, New Delhi.

* Madhusudan, M. D. & Karanth, K. U. (2000) Hunting for an answer: is local hunting compatible with large mammal conservation in India? Hunting for sustainability in tropical forests (eds J. G. Robinson & E. L. Bennett), pp.&nbsp;339–355.Columbia University Press, New York.

* Karanth, K. U. & Madhusudan, M. D. (2002) Mitigating human-wildlife conflicts in southern Asia. Making parks work (eds J. Terborgh, C. V. Schaik, L. Davenport & M. Rao), pp.&nbsp;250–264. Island Press, Washington D.C.

* Madhusudan, M. D. & Karanth, K. U. (2005) Local hunting and large mammal conservation. Wildlife conservation, research and management (eds Y. V. Jhala, R. Chellam & Q. Qureshi), pp.&nbsp;60–67.Wildlife Institute of India, Dehradun.

* Johnsingh, A. J. T. & Madhusudan, M. D. (2009) Tiger reintroduction in India: conservation tool or costly dream? Reintroduction of top-order predators (eds M. W. Hayward & M. J. Somers), pp.&nbsp;146–163. Wiley-Blackwell, Chichester, UK.

## അവലംബം

## പുറം കണ്ണികൾ
* Profile on the website of NCF 
* Publications of M D Madhusudan on scientific commons 
* Whitley Awards 2009 video of Madhusudan

വർഗ്ഗം:പരിസ്ഥിതി ശാസ്ത്രജ്ഞർ
മാടായി ചൈനാക്ലേ വിരുദ്ധ സമരം

കണ്ണൂർ ജില്ലയിലെ മാടായി പഞ്ചായത്തിൽ കേരള ക്ലേയ്സ് ആൻഡ് സെറാമിക്സ് എന്ന കമ്പനി നടത്തുന്ന ഖനനവുമായി ബന്ധപ്പെട്ട് ഉണ്ടാകുന്ന മലിനീകരണത്തിനെതിരെ നിരവധി വർഷങ്ങളായി പ്രദേശവാസികളും പരിസ്ഥിതി പ്രവർത്തകരും ചേർന്ന് നടത്തുന്ന സമരമാണ് മാടായി ചൈനാക്ലേ മലിനീകരണ വിരുദ്ധ സമരം അല്ലെങ്കിൽ **മാടായി ചൈനാക്ലേ വിരുദ്ധ സമരം** എന്നറിയപ്പെടുന്നത്. മേധ പാട്കർ, സുഗതകുമാരി അടക്കമുള്ളവർ വിവിധകാലങ്ങളിലായി പങ്കാളികളായ സമരങ്ങൾ ഇപ്പോഴും വിജയം കണ്ടിട്ടില്ല. 

## ഖനനം
മാടായി പഞ്ചായത്തിലെ മാടായിപ്പാറയിലാണ് ഖനനം നടക്കുന്നത്. 1951ൽ സാമുവൽ ആറോൺ ആരംഭിച്ച ഹിന്ദുസ്ഥാൻ ചൈനാക്ലേ വർക്സ് എന്ന സ്ഥാപനം 1987ൽ കേരള ക്ലേയ്സ് ആൻഡ് സെറാമിക്സ് ലിമിറ്റഡ് എന്ന പേരിൽ സർക്കാർ ഏറ്റെടുത്ത ശേഷമാണ് ഇവിടെ ഖനനം ആരംഭിച്ചത്. ആദ്യ ഘട്ടത്തിൽ ചെറിയ തോതിൽ ആരംഭിച്ച ഖനനം പിന്നീട് വ്യാപകമാവുകയും മാടായിപ്പാറയുടെയും പഞ്ചായത്തിലെ ജനവാസ പ്രദേശങ്ങളുടെയും നിലനിൽപ്പിന് തന്നെ ഭീഷണിയുയർത്തുന്ന നിലയിലേക്കായിത്തീർന്നു. വിഷ മാലിന്യം ഒഴുക്കി വിടാൻ ആരംഭിച്ചതോടെ നാശ നഷ്ടങ്ങൾ വ്യാപകമായിത്തീരാൻ തുടങ്ങി.

## മലിനീകരണം
കുഴിച്ചെടുക്കുന്ന ചൈനാക്ലേയുടെ ബ്ലീച്ചിംഗ് പ്രോസസിനു ശേഷം ബാക്കിവരുന്ന വിഷമാലിന്യങ്ങൾ അടങ്ങിയ ജലം യാതൊരു മാനദണ്ഡങ്ങളും പാലിക്കാതെ അതെ രൂപത്തിൽ പുറത്തേക്ക് ഒഴുക്കി വിടുന്നതാണ് മലിനീകരണത്തിന് പ്രധാന കാരണം. ഇതോടൊപ്പം ഖനനം ചെയ്തെടുക്കുന്ന ക്ലേയിലെ വിഷമയമായ ധാതുക്കളും ചേർന്നതോടെ വീര്യം ഇരട്ടിച്ച വിഷ മാലിന്യം പടർന്നു വേങ്ങര, മുട്ടം, കക്കാടപ്പുറം തുടങ്ങിയ പ്രദേശങ്ങൾ മൊത്തം മലിനമായി. കമ്പനിയുടെ സമീപത്തു കൂടെ പോകുന്ന കാവിലെ വളപ്പ് തോടിലേക്കാണ് വിഷമാലിന്യം പടർന്നത്. തോട് വഴി അത് വിവിധ പ്രദേശങ്ങളിലേക്ക് വ്യാപിച്ചു. 

ഏക്കർ കണക്കിന് കൃഷിഭൂമി ഇത് മൂലം നശിച്ചു, തെങ്ങുകൾ മുഴുവൻ കരിഞ്ഞുണങ്ങി, പ്രദേശത്തെ കിണറുകൾ മുഴുവൻ വിഷമയമായി, കിണറുകളിലെ വെള്ളം ഉപയോഗ ശൂന്യമായി. സ്വാഭാവിക നീരോഴുള്ള പ്രദേശമായ ഇവിടെ ഭൂമിക്കടിയിലെ നീരുരവകളിൽ വരെ വിഷത്തിന്റെ അംശം കണ്ടെത്തിയിട്ടുണ്ട്. ഇത് മൂലം നാട്ടുകാരിൽ പലവിധ രോഗങ്ങൾ പടർന്നു പിടിച്ചു. കാൻസർ പോലുള്ള രോഗങ്ങൾ പ്രദേശത്ത് സാധാരണയായി. മാറാരോഗങ്ങളാൽ പ്രദേശവാസികൾ ദുരിതം അനുഭവിച്ചു.

## പ്രകൃതി നാശം
ജൈവ വൈവിധ്യത്തിന്റെ കലവറയായ മാടായിപ്പാറയുടെ പ്രകൃതി സമ്പത്തിന്റെ നാശത്തിനും ക്ലേ ഖനനം കാരണമായി. മാടായിപ്പാറയുടെ 22 ഏക്കറോളം സ്ഥലം  ഖനനം മൂലം ഇല്ലാതാവുന്ന അവസ്ഥ ഉണ്ടായി.
## പുറം കണ്ണികൾ
*പരിസ്ഥിതി നാശം സർക്കാർ വിലാസം, ചൈനാക്ലേയുടെയും മലിനീകരണത്തിന്റെയും കഥ
* ലഘു വീഡിയോ വിവരണം, റിപ്പോർട്ടർ ചാനൽ

## അവലംബം

വർഗ്ഗം:പരിസ്ഥിതി പ്രശ്നങ്ങൾ
മാസ്റ്റർപീസ്

ഒരു കലാകാരൻ്റെ ഏറ്റവും പ്രശസ്തമായ കലാസൃഷ്ടിയെയാണ് **മാസ്റ്റർപീസ്** എന്ന് വിളിക്കുന്നത്.
മാസ്റ്റർപീസുകൾ രൂപംകൊള്ളുന്നത്, കലാകാരന്റെ ഒരു കല അദ്ദേഹത്തിന്റെ കഴിവും, കലാബോധവും നിറഞ്ഞ് ആ കലാകാരന്റെ ഏറ്റവും  മൂർത്തവും, സവിഷേവുമാകുമ്പോഴാണ്.

വർഗ്ഗം:പദസൂചികൾ
ഇവോ ജിമയിലെ ധ്വജാരോഹണം

**ജോ റോസേന്താൽ** എടുത്ത ചരിത്രപ്രസിദ്ധമായ നിശ്ചലഛായാചിത്രമാണ് **ഇവോ ജിമ യിലെ ധ്വജാരോഹണം** (Raising the Flag on Iwo Jima). രണ്ടാം ലോകമഹായുദ്ധത്തിന്റെ ഭാഗമായി നടന്ന യുദ്ധത്തിൽ, 23 ഫെബ്രുവരി 1945 നു ഇന്നത്തെ ജപ്പാനിൽ സ്ഥിതിചെയ്യുന്ന ഇവോ ജിമ ദ്വീപിൽ അമേരിക്കൻ നാവികസേനയുടെ അഞ്ചു സൈനികർ അമേരിക്കൻ പതാക നാട്ടുന്നതാണ് ചിത്രം.

പിന്നീട് പ്രചുര പ്രചാരം നേടിയ ഈ ചിത്രം നിരവധി പ്രസിദ്ധീകരണങ്ങളിൽ ഇടം നേടി. ഫോട്ടോഗ്രാഫ് ചെയ്യപ്പെട്ട അതെ വർഷം തന്നെ പുലിറ്റ്സർ സമ്മാനം നേടിയ ഒരേ ഒരു നിശ്ചലഛായാചിത്രമാണ് ഇവോ ജിമ യിലെ ധ്വജാരോഹണം. ഈ ചിത്രത്തിൽ ഉണ്ടായിരുന്ന മൂന്നു നാവികർ ഹാർലോൺ ബ്ലോക്ക്,ഫ്രാങ്ക്ലിൻ സൌസ്ലെ, മിഖായേൽ സ്റ്റ്രാങ്ക് എന്നിവർ തുടർന്ന നടന്ന യുദ്ധങ്ങളിൽ ഏതാനും ദിവസങ്ങൾക്ക് ശേഷം കൊല്ലപ്പെട്ടു.  ചിത്രത്തിൽ ഉണ്ടായിരുന്ന  റെനെ ഗാഗ്നൺ, ഇറാ ഹേയ്സ്, ജോൺ ബ്രാഡ്ലി എന്നിവർ രണ്ടാം ലോക മഹായുദ്ധത്തെ അതിജീവിക്കുകയും യുദ്ധാനന്തരം പ്രസിദ്ധി നേടുകയും ചെയ്തു.

വർഗ്ഗം:രണ്ടാം ലോകമഹായുദ്ധം
വർഗ്ഗം:ഛായാഗ്രഹണം
ഗാൽവനോമീറ്റർ

**ഗാൽവനോമീറ്റർ** വൈദ്യുത പ്രവാഹം അളക്കാനുള്ള വളരെ കൃത്യതയുള്ള ഒരു തരം അമ്മീറ്റർ ആണ്. 
## ചരിത്

രം==

## പ്രവർത്തനം
## വകഭേദങ്ങൾ
## ഉപയോഗങ്ങൾ
## ഇതുകൂടി കാണുക
## അവലംബം

## പുറം കണ്ണികൾ

* Galvanometer - Interactive Java Tutorial  National High Magnetic Field Laboratory
* Selection of historic galvanometer in the Virtual Laboratory of the Max Planck Institute for the History of Science

വർഗ്ഗം:അളവുപകരണങ്ങൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:പഴയകാല ശാസ്ത്രീയോപകരണങ്ങൾ
ഓം മീറ്റർ

**ഓം മീറ്റർ** വൈദ്യുതപ്രവാഹത്തിനെതിരെയുള്ള വൈദ്യുതപ്രതിരോധം അളക്കുന്നതിനുള്ള ഒരു ഉപകരണമാണ്. മൈക്രോ-ഓം മീറ്ററുകൾ(മൈക്രോം മീറ്റർ അല്ലെങ്കിൽ മൈക്രോ ഓം മീറ്റർ) താഴ്ന്ന പ്രതിരോധം അളക്കുന്നു. മെഗാ ഓം മീറ്ററുകൾ ഉയർന്ന പ്രതിരോധമളക്കുന്നു. പ്രതിരോധമളക്കുന്നതിനായുള്ള ഏകകം ഓം ആണ് (Ω). 

ആദ്യ ഓം മീറ്ററുകൾ 'റേഷിയോമീറ്റർ' എന്ന ഒരു തരം മീറ്റർ ചലനത്തെ അടിസ്ഥാനമാക്കിയതാണ്. ഇവയ്ക്ക് ഗാൽവിനോ മീറ്ററിലെ പോലെയുള്ള ചലനമുള്ള മുമ്പുള്ള ഉപകരണങ്ങളുമായി സാദൃശ്യമുണ്ട്. എന്നാൽ ഹെയർസ്പ്രിങ്ങുകൾക്കു പകരം റീസ്റ്റോറിങ്ങ് ബലം പ്രദാനം ചെയ്യാനായി അവ വൈദ്യുതചാലകനാരുകൾ ഉപയോഗിച്ചു. അവ ചലനത്തിന് നെറ്റ് റൊട്ടേഷണൽ ബലം പ്രദാനം ചെയ്തില്ല. കൂടാതെ രണ്ട് ചുരുളുകൾ ചുറ്റിയതോടുകൂടെയായിരുന്നു ചലനം. ആദ്യത്തേത് ശ്രേണിപ്രതിരോധം വഴി ബാറ്ററിയുമായും, രണ്ടാമത്തേത് അതേ ബാറ്ററിയോട് പരിശോധനയ്ക്ക് കീഴിലുള്ള രണ്ടാമത്തെ പ്രതിരോധത്തോടുമാണ് ബന്ധിപ്പിച്ചിരുന്നത്. മീറ്ററിലെ സൂചന രണ്ട് ചുരുളുകളിലൂടെയുമുള്ള വൈദ്യുദ പ്രവാഹത്തിനാനുപാതികമാണ്. ഈ അനുപാതം നിർണയിക്കുന്നത് പരിശോധനയ്ക്ക് കീഴിലുള്ള പ്രതിരോധത്തിന്റെ അളവനുസരിച്ചാണ്. 

അരു കൂടുതൽ കൃത്യതയുള്ള തരം ഓം മീറ്ററിന് ഒരു ഇലക്ട്രോണിക് സർക്യൂട്ടുണ്ട്. അത് വൈദ്യുതിയെ ( I ) പ്രതിരോധത്തിലൂടെ കടത്തി വിടുന്നു. മറ്റൊരു സർക്യൂട്ട് വോൾട്ടേജിനെതിരെയുള്ള ( V ) പ്രതിരോധം അളക്കുന്നു.   
## അവലംബം

## ഇതു കൂടി കാണുക

*Megohmmeter
*അമ്മീറ്റർ
*മൾട്ടിമീറ്റർ
*Measuring instrument
*Electronic test equipment
*ഇലക്ട്രോണിക്സ്
*വൈദ്യുത പരിപഥം
*List of electronics topics
*Series and parallel circuits
*ഗാൽവനോമീറ്റർ
*Rheochord
ഇന്ത്യൻ ഭരണഘടനയുടെ നാലാം പട്ടിക

ഇന്ത്യൻ ഭരണഘടനയുടെ  നാലാമത്തെ പട്ടികയിൽ  ഓരോ സംസ്ഥാനങ്ങൾക്കും  കേന്ദ്രഭരണ പ്രദേശങ്ങൾക്കും  അനുവദിച്ച  രാജ്യസഭ സീറ്റുകളുടെ  എണ്ണം  അടങ്ങിയിരിക്കുന്നു.

## നാലാമത്തെ പട്ടിക
താഴെ നൽകിയിരിക്കുന്ന പട്ടികയിൽ  ഓരോ സംസ്ഥാനങ്ങൾ  അല്ലെങ്കിൽ കേന്ദ്രഭരണ പ്രദേശങ്ങൾ എന്നിവയ്ക്ക് അനുവദിച്ചിരിക്കുന്ന രാജ്യസഭ സീറ്റുകളുടെ  എണ്ണം ചേർക്കുന്നു.

## അവലംബം

## പുറത്തേക്കുള്ള കണ്ണികൾ
*Full text of the Fourth Schedule 

വർഗ്ഗം:ഇന്ത്യൻ ഭരണഘടനയുടെ പട്ടികകൾ
വർഗ്ഗം:ഇന്ത്യൻ_ഭരണഘടന
കന്യക ടാക്കീസ്‌

ദേശീയ ചലച്ചിത്രപുരസ്കാര ജേതാവായ കെ ആർ  മനോജ് 2013 ൽ സംവിധാനം ചെയ്ത മലയാളചലച്ചിത്രമാണ് ***കന്യകാ ടാക്കീസ്***  (ഇംഗ്ലീഷ് ശീർഷകം:Virgin Talkies). പി.വി. ഷാജികുമാറിന്റെ 18+ എന്ന ചെറുകഥയെ അവലംബിച്ചാണ് ചിത്രം നിർമ്മിച്ചിരിക്കുന്നത്.  2013-ലെ മുംബൈ ചലച്ചിത്രോത്സവത്തിന്റെ മത്സരവിഭാഗത്തിലായിരുന്നു ആദ്യ പ്രദർശനം. തുടർന്ന്  2013 -ലെ  ഇന്ത്യൻ അന്താരാഷ്ട്ര ചലച്ചിത്ര മേളയിൽ (ഐ. എഫ്. എഫ്. ഐ, ഗോവ ) ഇന്ത്യൻ പനോരമ വിഭാഗത്തിന്റെ ഉദ്‌ഘാടന ചിത്രമായി തെരഞ്ഞെടുക്കപ്പെട്ടു. തിരുവനന്തപുരം, കൊൽക്കത്ത, ബംഗളുരു, പുനെ, ന്യൂയോർക്, കൊളോമ്പോ, ലണ്ടൻ, ഹോങ് കോങ്  തുടങ്ങി  ഇന്ത്യയിലും വിദേശങ്ങളിലുമായി നിരവധി രാജ്യാന്തര ചലച്ചിത്രോത്സവങ്ങളിൽ പ്രദർശിപ്പിച്ചു. ഫോബ്സ് മാഗസിൻ 2014 -ൽ  കണ്ടിരിക്കേണ്ട അഞ്ചു ഇന്ത്യൻ സിനിമകളിൽ ഒന്നായി കന്യക ടാക്കീസിനെ തെരഞ്ഞെടുത്തു. 2014 -ലെ കൊച്ചി മുസിരിസ് ബിനാലെ യുടെ  'ആർട്ടിസ്റ്റ് സിനിമ' വിഭാഗത്തിൽ  കന്യക ടാക്കീസും അതിന്റെ ഭാഗമായി പ്രിയരഞ്ജൻലാൽ രചിച്ച "കുളിയും മറ്റു സീനുകളും"  എന്ന പ്രതിഷ്ഠാപനവും പദർശിപ്പിക്കപ്പെട്ടു.
## കഥാസാരം
ഇരുപതു വർഷത്തോളം പഴക്കമുള്ള കന്യക ടാക്കീസ് മലയോര ഗ്രാമമായ കുയ്യാലിയിൽ പിടിച്ചു നിന്നത് 'പ്രായപൂർത്തി'യായവർക്കുള്ള സിനിമകൾ കാണിച്ചുകൊണ്ട് തന്നെയാണ്.പക്ഷേ ഉടമ യാക്കോബിന്റെ ജീവിതത്തെ അടിക്കടി ദുരന്തങ്ങൾ വേട്ടയാടിയപ്പോൾ അയാൾ ഒരു കടുത്ത തീരുമാനമെടുത്തു - കന്യക ടാക്കീസ് പള്ളിവകയിലേക്ക് എഴുതിക്കൊടുത്ത് നാടുവിടുക.യാക്കോബിന്റെ അപേക്ഷ പ്രകാരം കെട്ടിടവും സ്ഥലവും ഏറ്റെടുത്ത ഇടവക കന്യക ടാക്കീസിനെ ഒരു പള്ളിയായി 'പരിവർത്തി'പ്പിക്കാൻ തീരുമാനമെടുക്കുന്നു -കുയ്യാലിയിലെ ആദ്യത്തെ പള്ളി.പുതിയ പള്ളിയിലേക്ക് ഫാദർ മൈക്കിൾ നിയമിതനാകുന്നു.അവിടേക്ക് ഒരുപാട് അനുവാചകർ കടന്നു വരുന്നു.ഹോംനേഴ്സ് ആയും രതിസിനിമകളിലെ 'എക്സ്ട്രാ' നടിയായും നഗരത്തിൽ 'ഇരട്ട' ജീവിതം നയിക്കുന്ന ആൻസി അവരിൽ ഒരാളാണ്.പുതിയ പള്ളിയിൽ നിയമിതനായ ശേഷം ഫാദർ മൈക്കിൾ അപ്രതീക്ഷിതമായ ചില ശബ്ദങ്ങൾ കേട്ടു തുടങ്ങുന്നു... തുടർന്നുള്ള ദിവസങ്ങളിൽ കുയ്യാലിയിൽ ഉണ്ടാവുന്ന സംഭവങ്ങൾ ഫാദർ മൈക്കിളിന്റെയും യാക്കോബിന്റെയും ആൻസിയുടെയും ജീവിതങ്ങളെ ഒരു ത്രികോണത്തിലെ ബിന്ദുക്കൾ പോലെ പരസ്പരം ബന്ധിപ്പിക്കുന്നു.കൊളോണിയലിസവും മതവും സിനിമയും ഇടനിലക്കാരകുന്ന ഒരിടത്തിലെ മനുഷ്യരുടെ തൃഷ്ണയെ കുറിച്ചാണ് കന്യക ടാക്കീസ്. ശരീരം, തൃഷ്ണ, ആനന്ദം, പാപബോധം എന്നിവ ഇഴചേരുന്ന സാമൂഹ്യ സാംസ്കാരിക അന്തരീക്ഷത്തിന്റെ ആഴങ്ങളിലേക്കാണ് അതിന്റെ യാത്ര. 
## അഭിനേതാക്കൾ
*മുരളി ഗോപി - ഫാദർ മൈക്കിൾ
*ലെന - ആൻസി 
*അലൻസിയർ -  യാക്കൂബ് 
*ഇന്ദ്രൻസ് - ഫിലിപ്പോസ് 
*മണിയൻപിള്ള രാജു - സദാനന്ദൻ
*സുധീർ കരമന - രവീന്ദ്രൻ 
*എൻ എൽ ബാലകൃഷ്ണൻ - പാപ്പച്ചൻ 
*സുനിൽ സുഖദ - വിശ്വംഭരൻ 
*പാർവതി - മറിയ 
*നന്ദു - ജെ. പി. കെ. 
*കൃഷ്ണൻ - റെജി 
*രാജേഷ് ശർമ - സോളമൻ 
*ദിലീപ് മുൻഷി - മനഃശാസ്ത്രജ്ഞൻ 
*ചെമ്പിൽ അശോകൻ - മന്ത്രവാദി 
*സേതുലക്ഷ്മി - ബസ് യാത്രക്കാരി 
*മുൻഷി വേണു - ബസ് യാത്രക്കാരൻ 

## പുരസ്കാരങ്ങൾ
2013 -ലെ കേരള രാജ്യാന്തര ചലച്ചിത്രോത്സവം 
      മികച്ച മലയാള ചിത്രത്തിനുള്ള FIPRESCI പുരസ്‍കാരം 

2013 -ലെ കേരളസംസ്ഥാന ചലച്ചിത്രപുരസ്കാരം
     മികച്ച നവാഗത സംവിധായകൻ - കെ ആർ  മനോജ്
     മികച്ച രണ്ടാമത്തെ നടി - ലെന
     മികച്ച ശബ്ദലേഖനം - ഹരികുമാർ മാധവൻ നായർ ,രാജീവൻ അയ്യപ്പൻ, എൻ ഹരികുമാർ

2014 -ലെ ന്യൂയോർക് ഇന്ത്യൻ  ചലച്ചിത്രോത്സവം
    മികച്ച തിരക്കഥ - രഞ്ജിനി കൃഷ്ണൻ, പി.വി. ഷാജികുമാർ, കെ. ആർ. മനോജ്

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
തട്ടയിൽ ഒരിപ്പുറത്ത് ഭഗവതി ക്ഷേത്രം

പത്തനംതിട്ട ജില്ലയിൽ തട്ടയിൽ ഗ്രാമത്തിൽ സ്ഥിതി ചെയ്യുന്ന പ്രശസ്ത ക്ഷേത്രമാണ് തട്ടയിൽ ഒരിപ്പുറത്ത് ഭഗവതി ക്ഷേത്രം.

ചരിത്രസ്മരണകൾ ഉറങ്ങികിടക്കുന്ന തട്ടയിൽ ദേശത്തിൻറെ തിലകകുറിയായി നിലകൊളളുന്ന 'തട്ടയിൽ ഒരിപ്പുറത്ത് ഭഗവതിക്ഷേത്രം' പഴയ പന്തളം നാട്ടുരാജ്യത്തിൻറെ തെക്കേക്കരയായ, ഇപ്പോഴത്തെ പന്തളം തെക്കേക്കര പഞ്ചായത്തിലെ, തട്ടയിൽ സ്ഥിതി ചെയ്യുന്നു. ഏതാണ്ട് ആയിരം വർഷങ്ങൾക്കുമുൻപ്, യോഗീശ്വരൻറെ കാലശേഷം കാടുമൂടിക്കിടന്നിരുന്ന ദേവീവിഗ്രഹം അടിയാളസ്ത്രീ അരിവാളുരസ്സിയപ്പോൾ രക്തം പൊടിഞ്ഞ് ദേവീചൈതന്യം വെളിപ്പെടുകയും, ഭൂവുടമയുടെ നേതൃത്വത്തിൽ ഒരു പുറം മാത്രമുള്ള താൽക്കാലിക ക്ഷേത്രം നിർമ്മിച്ച് പ്രതിഷ്ഠ നടത്തുകയും ചെയ്തു. തന്മൂലം ഒരിപ്പുറം എന്ന നാമം സിദ്ധിച്ചു.
ഇരുനിലകളുള്ള ഇപ്പോഴത്തെ ശ്രീകോവിൽ ശില്പാലംകൃതമായ കൃഷ്ണശിലയിൽ നിർമ്മിച്ച് പിത്തള പൊതിഞ്ഞിരിക്കുന്നു. ഉഗ്രമൂർത്തിയും അഷ്ടബാഹുക്കളിലും ആയുധവുമേന്തിയ ശ്രീ ഭദ്രകാളിയുടെ മൂലപ്രതിഷ്ഠയും, മുമ്പിലായി ശാന്തഭാവത്തിൽ ദേവിയുടെ ശിലാ നിർമ്മിതമായ രണ്ടു വിഗ്രഹങ്ങൾ ശ്രീകോവിലിൽ പ്രതിഷ്ഠിച്ചിരിക്കുന്നു. ഇവയിൽ തുല്യപ്രാധാന്യത്തോടെ അഭിഷേകവും സപരിവാര പൂജയും ചെയ്യുന്നു.
ചുറ്റുമതിലുകൾ ഇല്ലാത്ത ഈ ക്ഷേത്രത്തിൽ മഹാഗണപതി, ശ്രീകൃഷ്ണൻ, മാടൻ മുഹൂർത്തി, നാഗ രാജാവ്, നാഗയക്ഷി, രക്ഷസ്സ്, യോഗീശ്വരൻ, യക്ഷിയമ്മ എന്നീ ഉപദേവാലയങ്ങൾ ഉണ്ട്.
വടക്ക് ദർശനമായി പ്രതിഷ്ഠയുളള അപൂർവ്വം ക്ഷേത്രങ്ങളിലൊന്നാണ് ഒരിപ്പുറത്ത് ഭഗവതി ക്ഷേത്രം.
ഏഴംകുളം ദേവിയുമായുളള ഒരിപ്പുറത്തമ്മയുടെ ബന്ധമാണ് മറ്റൊരു ഐതീഹൃം. ഒരിപ്പുറത്തമ്മയുടെ സഹോദരിയാണ് ഏഴംകുളത്തമ്മ എന്നാണ് ഇരുദേശവാസികളും വിശ്വസിക്കുന്നത്. ക്ഷേത്രാചാരങ്ങളിലും ഇത് നിഴലിയ്ക്കുന്നു.
              മീനഭരണിനാൾ ഒരിപ്പുറത്ത് ക്ഷേത്രത്തിൽ കെട്ടുകാഴ്ച നടക്കുമ്പോൾ ഏഴംകുളം ദേവി കിഴക്കേ എതിരേൽപ്പ് ആൽത്തറയിലിരുന്ന് ഉത്സവം കാണുന്നു എന്നാണ് ഐതീഹൃം. അന്നേ ദിവസം ഏഴംകുളം ക്ഷേത്രം തുറക്കാറില്ല എന്നത് ഇതിന് ഉപോത്ബലകമാണ്.

ഒരിപ്പുറം നേർച്ചതൂക്കം.
                തൂക്കവഴിപാട് നടക്കുന്ന അപൂർവ്വം ക്ഷേത്രങ്ങളിലൊന്നാണ് തട്ടയിൽ ഒരിപ്പുറം .ഇഷ്ടസന്താന ലബ്ധിയ്ക്കും പിഞ്ചുകുഞ്ഞുങ്ങളുടെ ആയൂരാരോഗൃ സംഖൃത്തിനും നടത്തുന്ന ആചാരമാണ് ഒരിപ്പുറം നേർച്ചതൂക്കം.പിഞ്ചുകുഞ്ഞുങ്ങളെ തൂക്കവില്ലിലേറ്റി നടത്തുന്ന ഈ ആചാരം ദർശിക്കുന്നതിന് ദുരെ ദേശങ്ങളിൽ നിന്നു പോലും ഭക്തസഹസ്രങ്ങളാണ് എത്തുന്നത്. ക്ഷേത്രത്തിൽ കാർത്തികനാളിൽ നടക്കുന്ന ഗരുഡൻ തൂക്കവും ഒരു സവിശേഷതയാണ്. ഗരൂഡാരൂഡനായ മഹാവിഷ്ണു ദേവിയുടെ ഉത്സവാഘോഷങ്ങളിൽ പങ്ക് കൊളളാൻ വൈകുണ്ഠത്തിൽ നിന്നും എത്തുന്നതായാണ് ഐതീഹൃം.

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
മധ്യശിലായുഗം

പ്രാചീനശിലായുഗത്തിനും നവീനശിലായുഗത്തിനും ഇടയ്ക്കുള്ള കാലഘട്ടമാണു **മധ്യശിലായുഗം**. ഇത് ഏകദേശം 280,000 വർഷങ്ങൾക്ക് മുമ്പ് ആരംഭിച്ച് 50-25,000 വർഷങ്ങൾക്ക് മുമ്പ് അവസാനിച്ചതായി കണക്കാക്കപ്പെടുന്നു.
## കുറിപ്പുകൾ

വർഗ്ഗം:ശിലായുഗം
കാൽക്കുട

ഓലകൊണ്ടു നിർമ്മിയ്ക്കുന്ന കുടകളിൽ പ്രധാനപ്പെട്ടതാണ് **കാൽക്കുട**.
## നിർമ്മാണരീതി
മുളയുടെ ഇഴകൊണ്ട് ആദ്യം വൃത്തത്തിൽ ഒരു കൂട് (തട്ട്) ഉണ്ടാക്കുന്നു.അതിനു ശേഷം പനയോലയുടെ തണ്ട് നേരിയ രീതിയിൽ ചീന്തിയെടുക്കുന്നു.തണ്ടിന്റെ നടുക്ക് മുളയുടെ കാൽ നന്നായി ഉറപ്പിച്ച ശേഷം മീതെ ഓല പൊതിയുന്നു. ഓല വിട്ടുപോകാതെയിരിയ്ക്കാനും സ്ഥാനം മാറാതെയിരിയ്ക്കാനും കൂർത്ത ചീളുകൾ കൊണ്ട് ബലമായി കുത്തിഉറപ്പിയ്ക്കുന്നു.
## വിവിധ ഇനം കുടകൾ
*കല്യാണക്കുട
*ആറാട്ടുകുട
*തൊപ്പിക്കുട
*വീച്ചിൽക്കുട
*മറക്കുട
## അവലംബം

വർഗ്ഗം:ഉപകരണങ്ങൾ
മണ്ണുജീവശാസ്ത്രം

**മണ്ണുജീവശാസ്ത്രം** മണ്ണിലെ ജീവികളേയും മണ്ണിന്റെ ആവാസ വിജ്ഞാനത്തെപ്പറ്റി പഠിക്കുന്നു. മണ്ണിൽ ജീവിക്കുന്ന വിവിധ സസ്യജാലങ്ങൾ, ജന്തുക്കൾ, സൂക്ഷ്മജീവികൾ തുറ്റങ്ങിയവയുടെ ജീവിതചകരം മണ്ണിൽ ചെലവിടുന്നുണ്ടെങ്കിൽ അവയെല്ലാം ഈ ശാസ്ത്രശാഖയുടെ പഠനമേഖലയിൽ പെടും. മണ്ണിര, നീമാറ്റോഡുകൾ, പ്രോട്ടോസോവകൾ, ഫംഗസുകൾ, ബാക്ടീരിയാകൾ വിവിധതരം |ആർത്രോപോഡുകൾ ഇവ ഈ പഠനശാഖയിൽ പെടും. മണ്ണിന്റെ വിവിധ സ്വഭാവങ്ങൾകണ്ടെത്താൻ ഈ ശാസ്ത്രശാഖ സഹായിക്കുന്നു. മണ്ണിന്റെ ഫലപുഷ്ടത, സസ്യവളർച്ച, മണ്ണിന്റെ രൂപഘടന, കാർബൺശേഖരണശേഷി എന്നിവയെ മണ്ണിലുള്ള ജീവികൾ നടത്തുന്ന ജൈവാവശിഷ്ടങ്ങളുടെ വിഘടനം വളരെയധികം സ്വാധീനിക്കുന്നുണ്ട്. ജീവശാസ്ത്രത്തിന്റെ താരതമ്യേന പുതിയ ശാഖയാണിത് എന്നതിനാൽ മണ്ണിന്റെ ആവാസവിജ്ഞാനത്തെപ്പറ്റിയും ഘടനയെപ്പറ്റിയും വളരെക്കുറച്ചേ ഇന്നറിയുകയുള്ളൂ.
## പൊതു അവലോകനം
ലോകത്തെ ജൈവവൈവിധ്യം നിലനിൽക്കുന്നതിന്റെ പ്രധാനഭാഗം മണ്ണാണ്. ജീവികളും മണ്ണിന്റെ ഘടനയും ധർമ്മവും തമ്മിലുള്ള ബന്ധം വളരെ സങ്കീർണ്ണമാണ്. മണ്ണിലെ ജീവികൾ തമ്മിലുള്ള പരസ്പരമുള്ള സങ്കീർണ്ണബന്ധങ്ങൾ കണക്കിലെടുത്തു വേണം മണ്ണിന്റെ എതൊരു പ്രവർത്തനത്തെയും വിലയിരുത്താൻ. മണ്ണിലുള്ള സൂക്ഷ്മജീവികൾ ജൈവവസ്തുക്കൾ വിഘടിപ്പിക്കുകയും അങ്ങനെ സസ്യങ്ങൾക്കും മറ്റു ജീവികൾക്കും വേണ്ട പോഷകവസ്തുക്കൾ ഉല്പാദിപ്പിക്കുകയും ചെയ്യുന്നു. leaching വഴി നഷ്ടപ്പെടാതെ ഈ പോഷകവസ്തുക്കൾ മണ്ണിലെ സൂക്ഷ്മജീവികൾ തങ്ങളുടെ ശരീരത്തിൽ സൂക്ഷിച്ചുവയ്ക്കുന്നു.

## മണ്ണുജീജീവന പട്ടിക
=

## ഈ ശാസ്ത്രശാഖയുടെ ലക്ഷ്യം
## ബാക്ടീരിയ
### നൈട്രിഫിക്കേഷൻ
### നൈട്രജൻ സമികരണം
### പുനർ നൈട്രിഫിക്കേഷൻ
### ആക്ടിനോബാക്ടീരിയ
## ഫംഗസുകൾ
### മൈക്കോറൈസെ
## മണ്ണിരകളും ഉറുമ്പുകളും ചിതലുകളും
## ഇതും കാണുക
## അവലംബം

## പുസ്തകസൂചി
## പുറം കണ്ണികൾ

വർഗ്ഗം:മണ്ണ്
വർഗ്ഗം:ജീവശാസ്ത്രം - അപൂർണ്ണലേഖനങ്ങൾ
ജൈവവസ്തുക്കൾ

സസ്യങ്ങൾ ജന്തുക്കൾ തുറ്റങ്ങിയ ജീവികളുടെ അവശിഷ്ടങ്ങളിൽനിന്നോ അവയുടെ വിസർജ്ജ്യങ്ങളിൽ നിന്നോ പ്രകൃതിയിൽ ലഭിക്കുന്ന ജൈവസംയുക്തങ്ങൾ **ജൈവവസ്തുക്കൾ** എന്നു പറയുന്നു. ജീവനുമായി ബന്ധപ്പെടാതെ രാസപ്രവർത്തനം മൂലവും ഇത്തരം ജൈവവസ്തുക്കൾ ഉണ്ടാകാം. സെല്ലുലോസ്, ടാനിൻ, ക്യൂട്ടിൻ, ലിഗ്നിൻ എന്നിവ കൂടാതെ പ്രോട്ടീനുകൾ, കൊഴുപ്പുകൾ, അന്നജം എന്നിവ ചേർന്നാണ് അടിസ്ഥാനഘടനയുണ്ടായിരിക്കുന്നത്. നമ്മുടെ ഗ്രഹത്തിൽ ജലം നിലനിർത്തുന്നതിലും പോഷകവസ്തുക്കളുടെ ചലനത്തിലും ഇതിനു വലിയ പങ്കുണ്ട്.
## രൂപീകരണം
## പ്രകൃത്യാലുള്ള ആവാസവ്യവസ്ഥയുടെ പ്രവർത്തനങ്ങൾ
## സ്രോതസ്സിന്റെ ചാക്രികത
## മണ്ണിലെ ജൈവവസ്തുക്കൾ
### ജൈവവിഘടനത്തെ നിയന്ത്രിക്കുന്ന വിവിധ ഘടകങ്ങൾ
### പ്രഥമ ഫലം
## ജൈവ വിഫഘടനം
## കാർബണിക രസതന്ത്രം
## ജലത്തിലെ ജൈവവസ്തുക്കൾ
### ജലശുദ്ധീകരണം
## ഇതും കാണുക
## അവലംബം
## പുസ്തകസുചി

വർഗ്ഗം:ജൈവ സംയുക്തങ്ങൾ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:അപൂർണ്ണ ലേഖനങ്ങൾ
ക്യൂട്ടിൻ

**ക്യൂട്ടിൻ** സസ്യങ്ങളുടെ മണ്ണിനു വെളിയിലുള്ള ഭാഗങ്ങളെ പൊതിയുന്ന സസ്യ ക്യൂട്ടിക്കിൾ നിർമ്മിച്ചിരിക്കുന്ന മെഴുകുരുപത്തിലുള്ള രണ്ടു പൊളിമറുകളിലൊന്ന്.
## അവലംബം
ടിബറ്റൻ മകാകു

**ടിബറ്റൻ മകാകു** (Macaca thibetana) Chinese stump-tailed macaque or Milne-Edwards' macaque ചൈനയിലെ കിഴക്കൻ ടിബറ്റിലും ഷാങ്സിയിലും കാണപ്പെടുന്നു. 
വടക്കുകിഴക്കൻ ഇന്ത്യയിലും ഇതിനെ കണ്ടിട്ടുള്ളതായി റിപ്പോറ്ട്ടുണ്ട്. 800 മുതൽ 2500 മീറ്റർ വരെ ഉയരമുള്ള ഇലപൊഴിയാത്തതോ ഇല പൊഴിയുന്നതോ ആയ വനപ്രദേശങ്ങളിലാണിതിനെ സാധാരണ കാണുക. 
## വർഗ്ഗീകരണം
നാലു വ്യതിരിക്ത സ്പീഷീസുകളെ തിരിച്ചറിഞ്ഞിട്ടുണ്ട്: 
*M. t. thibetana
*M. t. esau
*M. t. guiahouensis
*M. t. huangshanensis
## ശാരീരിക വിവരണം
## സ്വഭാവം
## പരിപാലനം
## അവലംബം

വർഗ്ഗം:ചൈനയിലെ സസ്തനികൾ
ലിഗ്നിൻ

**ലിഗ്നിൻ** സസ്യശരീരം കഠിന്യമുള്ളതുമായിരിക്കാൻ കാരണമായ ജൈവ പോളിമർ ആണിത്. ഇതു നാശത്തെ ചെറുക്കുന്നു. 
## ചരിത്രം
1813 ൽ സ്വിസ് സസ്യശാസ്ത്രജ്ഞൻ എ. പി. ഡി കാൻഡെലോൾ ആണ് ലിഗ്നൈനെപ്പറ്റി   ആദ്യമായി പരാമർശിച്ചത്. വെള്ളത്തിലും ആൾക്കൊഹോളിലും ലയിക്കാത്തതും, ദുർബലമായ ആൽക്കലൈൻ ലായകങ്ങളിൽ ലയിക്കുന്നതും, ആസിഡ് ഉപയോഗിച്ചുള്ള ലായകങ്ങളിൽ നിന്നു് നീക്കാൻ കഴിയുന്നതുമാണ്. ലാറ്റിൻ വാക്കായ ലിഗ്നൂം എന്ന പദത്തിൽ നിന്നാണ് ലിനനെയിൻ എന്ന പേരുണ്ടായത്. ഭൂമിയിലെ ഏറ്റവും സമൃദ്ധമായ ഓർഗാനിക് പോളിമറുകളിൽ ഒന്നാണ് സെല്ലുലോസ്. ഫോസിൽ  കാർബണിന്റെ 30% ഉം ഉണങ്ങിയ ജൈവപിണ്ഡത്തിന്റെ 20-35% വും ലിനിൻ ഉൾക്കൊള്ളുന്നു.] ഭൂഗർഭവിജ്ഞാനീയത്തിൽ കാർബണിഫെറസ് കാലഘട്ടത്തിലാണു്  ലിഗ്നിൻ രൂപപ്പെടാൻ തുടങ്ങിയതു്.

## ഘടനയും ജൈവധർമ്മവും
ഓരോരോ സ്പീഷിസുകളിലും ലഗ്നിനിലെ ഘടന വ്യത്യാസപ്പെട്ടിരിക്കുന്നു. ദേവതരുവർഗ്ഗത്തിൽ പെട്ട ഒരു മരത്തിന്റെ സാമ്പിളിൽ ലിഗ്നിന്റെ ഘടന 63.4% കാർബൺ, 5.9% ഹൈഡ്രജൻ, 0.7% ചാരം (ധാതുഘടകങ്ങൾ), 30% ഓക്സിജൻ എന്നിങ്ങനെയാണു്. ഇവയെ ഏകദേശം താരതമ്യപ്പെടുത്തിയാൽ സമാനമായ രാസരൂപം (C31H34O11) n ആയിരിക്കും. ഒരു ബയോപൊളിമർ എന്ന നിലയിൽ, ലിഗ്നൈന്റെ സവിശേഷത അതിന്റെ ബഹുതാനതയാണു്. മറ്റു പോളിമറുകളെപ്പോലെ പ്രാഥമികമായ ഒരു ഏകതാനഘടകം ലിഗ്നിനുകളിൽ ഇല്ല. നാളീസസ്യങ്ങളിലെ ‘തടി‘ (പ്രധാനമായും ക്സൈലം സെല്ലുകളും ദൃഡരൂപത്തിലുള്ള സ്ക്ലെറെൻ‌കൈമാ തന്തുക്കളും ഉൾപ്പെടെയുള്ളവ) ശക്തിപ്പെടുത്തുക എന്നതാണു് ലിഗ്നിന്റെ ജീവശാസ്ത്രപരമായ ധർമ്മം.

ലിഗ്നൈനിന്റെ ആഗോളവാണിജ്യഉല്പാദനം ഓരോ വർഷവും 1.1 ദശലക്ഷം മെട്രിക് ടൺ ആണ്. ഓരോ ആവശ്യത്തിനും വളരെ കുറഞ്ഞ അളവിലാണെങ്കിലും വളരെ വിശാലമായ പല മേഖലകളിലും ലിഗ്നിൻ ഉപയോഗിക്കപ്പെടുന്നുണ്ടു്.  പദാർത്ഥത്തിന്റെ കൃത്യമായ പരിശുദ്ധിയേക്കാൾ ആകൃതിയും ഘടനയും ബലവുമാണു് ലിഗ്നിൻ വ്യാവസായികപ്രാധാന്യം നേടുന്നതു്.

## പാരിസ്ഥിതികമായ ധർമ്മം
## വാണിജ്യപരമായ പ്രാധാന്യം
## ജൈവസശ്ലേഷണം
## ജൈവിക വിഘടനം
## പൈറോലൈസിസ്
## രാസവിശ്ലേഷണം
## അവലംബം

## പുറം കണ്ണികൾ

വർഗ്ഗം:പോളിമറുകൾ
വർഗ്ഗം:അവലംബം ഇല്ലാത്ത താളുകൾ
ഇന്തോനേഷ്യൻ പഗായ് ഐലന്റ് മകാക്

ഇന്തോനേഷ്യയിലെ സുമാത്ര ദ്വീപിനടുത്തു സ്ഥിതിചെയ്യുന്ന മെന്തവായ് ദ്വീപുകളിലെ കാടുകളിൽ മാത്രം ഒതുങ്ങി നിൽക്കുന്ന കുരങ്ങുവർഗ്ഗമാണ് **ഇന്തോനേഷ്യൻ പഗായ് ഐലന്റ് മകാക്**  (Macaca pagensis) അല്ലെങ്കിൽ പഗായ് മകാക്  . ഇതിന്റെ സ്വാഭാവിക വാസസ്ഥലം ഇല്ലാതായി വന്നതിനാൽ ഐ. യു. സി. എൻ റെഡ് ലിസ്റ്റിൽ ഏറ്റവും ഗുരുതരമായ വംശനാശം നെരിടുന്ന ജീവിവർഗ്ഗമായി കണക്കാക്കിവരുന്നു. 
## വിവരണം
## വാസസ്ഥാനവും എക്കോളജിയും
## വംശവർധനവ്
## ആകെ എണ്ണവും അതിന്റെ നിലനിൽപ്പിനുള്ള ഭീഷണിയും
## അവലംബം

## പുറം കണ്ണി
ഷാങ്സി

**ഷാങ്സി** (Chinese: 陕西; pinyin: About this sound Shǎnxī; Postal map spelling: Shensi) ചൈനയിലെ ഒരു പ്രവിശ്യയായ ഭരണപ്രദേശമാണ്.  വടക്കു പടിഞ്ഞാറൻ ചൈനയുടെ ഭാഗമാണീ പ്രദേശം.

## പേരു വന്നത്
## ചരിത്രം
## ഭൂമിശാസ്ത്രം
## ഭരണ ഘടകങ്ങൾ
## രാഷ്ട്രീയം
## സമ്പദ്വ്യവസ്ഥ
## സംസ്കാരം
## വിനോദസഞ്ചാരം
## മാധ്യമം
## വിദ്യാഭ്യാസം
## ഇതും കാണൂ
## അവലംബം
സാജു നവോദയ

ഒരു മലയാളചലച്ചിത്രനടനാണ്‌ **സാജു നവോദയ**. 
## ജീവിത രേഖ
എറണാകുളം ഉദയംപേരൂർ സ്വദേശിയാണൂ. യഥാർത്ഥ നാമം പി.ടി. സാജു. കൊച്ചിൻ നവോദയ എന്ന മിമിക്രി ട്രൂപ്പിലൂടെയാണൂ മിമിക്രി വേദികളിൽ സജീവമാകുന്നത്. പിന്നീട് മഴവിൽ മനോരമയുടെ കോമഡി ഫെസ്റ്റിവൽ എന്ന റിയാലിറ്റി ഷോയിൽ തിരഞ്ഞെടുക്കപ്പെട്ടു. ആ ഷോയിൽ അവതരിപ്പിച്ച പാഷാണം ഷാജി എന്ന കഥാപാത്രം സ്കിറ്റുകളിൽ വളരേയേറെ ശ്രദ്ധിയ്ക്കപ്പെട്ടു. ആ റിയാലിറ്റി ഷോയിൽ സാജുവിന്റെ സ്റ്റാർസ് ഓഫ് കൊച്ചിൻ ടീമിനു ഒന്നാം സ്ഥാനം ലഭിച്ചു. ഈ ഷോയിലെ പ്രകടനം ആണൂ ചലച്ചിത്ര മേഖലയിലേക്ക് വഴി തുറന്നത്. മമ്മാസ് സംവിധാനം ചെയ്ത മാന്നാർ മത്തായി സ്‌പീക്കിംഗ്‌ 2 എന്ന ചിത്രത്തിലാണൂ ആദ്യം അഭിനയിച്ചത്. ജിബു ജേക്കബ് സംവിധാനം ചെയ്ത വെള്ളിമൂങ്ങയിലെ കഥാപാത്രം വഴിത്തിരിവായി.

## അഭിനയിച്ച ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാള ഹാസ്യനടന്മാർ
വിജയ്‌ മർചൻറ്

**വിജയ്‌ മാധവ്ജി മർചൻറ്** (12 ഒക്ടോബർ 1911 – 27 ഒക്ടോബർ 1987) യഥാർത്ഥ നാമം **വിജയ്‌ മാധവ്ജി താക്കർസേ**, ആദ്യകാല ഇന്ത്യൻ ക്രിക്കറ്റർ ആയിരുന്നു. വലംകയ്യൻ ബാറ്റ്സ്മാൻ ആയിരുന്ന വിജയ്‌, വലംകയ്യൻ മീഡിയം പേസ് ബൌളറും ആയിരുന്നു. ബോംബെ ക്രിക്കറ്റ് ടീമിന് വേണ്ടി ഫസ്റ്റ്ക്ലാസ് മത്സരങ്ങൾ കളിച്ചിരുന്ന വിജയ്‌, ഇന്ത്യക്ക് വേണ്ടി (1933-1951) കാലഘട്ടത്തിൽ പത്ത് ടെസ്റ്റ്‌ മത്സരങ്ങളും കളിച്ചു. 150 ഫസ്റ്റ്ക്ലാസ് മത്സരങ്ങൾ കളിച്ച മർചൻറ് ന്റെ ഫസ്റ്റ്ക്ലാസ് ബാറ്റിംഗ് ശരാശരി 71.64 ആണ്. ലോകത്തിൽ ബ്രാഡ്മാന് ശേഷം ഏറ്റവും ഉയർന്ന ഫസ്റ്റ്ക്ലാസ് ബാറ്റിംഗ് ശരാശരി വിജയ്‌ വിജയ്‌ മർചന്റിൻറെതാണ്.

## അവലംബം
പി. മുഹമ്മദ്‌ മൈതീൻ

കേരളത്തിൽ ജീവിച്ചിരുന്ന ഒരു പ്രമുഖ മുസ്‌ലിം പണ്ഡിതനും എഴുത്തുകാരനും ഭാഷാ പണ്ഡിതനും ഗ്രന്ഥകർത്താവുമായിരുന്നു **പി. മുഹമ്മദ്‌ മൈതീൻ** (ജീവിതകാലം: 1899 - 1967 മെയ്‌ 10). പ്രമുഖ സാമൂഹിക പരിഷ്കർത്താവും സ്വദേശാഭിമാനി പത്രം ഉടമയുമായിരുന്ന വക്കം അബ്ദുൽ ഖാദർ മൗലവി ഇദ്ദേഹത്തിന്റെ മാതൃസഹോദനായിരുന്നു. നിരവധി ഗ്രന്ഥങ്ങൾ ഇദ്ദേഹം മലയാളത്തിലേക്ക് മൊഴിമാറ്റവും നടത്തിട്ടുണ്ട്‌.
## ജനനവും ബാല്യവും
## ഗ്രന്ഥങ്ങൾ
* അറബിവ്യാകരണപാഠങ്ങൾ
* ഹൃദയത്തിന്റെ അത്ഭുതങ്ങൾ (ഇഹ്യാ ഉലൂമിദ്ദീൻ എന്ന കൃതിയിലെ അജാഇബുൽ ഖുലൂബ് എന്ന ഭാഗത്തിന്റെ വിവർത്തനം)
*1928 - ഒരു താരതമ്യവിവേചനം (അഥവാ ക്രിസ്തു ഇസ്ലാം മതങ്ങളിലെ ഖഡ്ഗപ്രയോഗം) (വിവർത്തനം)
*1935 - മുസ്‌ലിങ്ങളുടെ അധഃപതനവും മറ്റുള്ളവരുടെ ഉയിർപ്പും ( വിഖ്യാത കൃതിയുടെ മലയാള പരിഭാഷ)
*1939 - ഇസ്‌ലാം മത തത്ത്വപ്രദീപം (35 അധ്യായങ്ങളിലായി ഹദീസ് വിവർത്തന സമാഹാരം)
*1948 - മൂന്നുകാര്യങ്ങൾ
*1954 - പരിശുദ്ധ ഖുർആനിലെ ദുആകൾ 
*1954 - സമ്പൂർണ്ണ ഖുർആൻ പരിഭാഷ

## അവലംബം

വർഗ്ഗം:ഇസ്ലാമികപണ്ഡിതർ
വർഗ്ഗം:1899-ൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വിവർത്തകർ
വാൻഡൽ ജനത

യൂറോപ്പിലെ കിഴക്കൻ ജെർമാനിക് ഗോത്രവിഭാഗങ്ങളിൽപ്പെട്ട ഒരു കൂട്ടരാണ് **വാൻഡലുകൾ** (). ഇവരെക്കുറിച്ചുള്ള വിവരങ്ങൾ ആദ്യമായി കേൾക്കുന്നത് തെക്കൻ പോളണ്ടിൽനിന്നാണ്. പിൽക്കാലത്ത് അഞ്ചാം നൂറ്റാണ്ടിൽ ഇവർ സ്പെയിനിലേക്കും പിന്നീട് വടക്കൻ ആഫ്രിക്കയിലേക്കും നീങ്ങുകയും സാമ്രാജ്യങ്ങൾ സ്ഥാപിക്കുകയും ചെയ്തു.

വാൻഡലുകൾ അടക്കമുള്ള ജെർമാനിക് ജനവിഭാഗങ്ങളെ മുഴുവൻ ബാർബേറിയൻമാർ എന്ന പേരിലാണ് റോമാക്കാർ പരാമർശിച്ചിരുന്നത്.
പടിഞ്ഞാറൻ റോമൻ സാമ്രാജ്യത്തിൻ്റെ ശിഥിലീകരണത്തിന് പ്രധാന കാരണക്കാരായാണ് വാൻഡലുകളെ കണക്കാക്കുന്നത്. എ.ഡി. 406-409 കാലഘട്ടത്തിൽ ഗോളിലും സ്പെയിനിലും വാൻഡലുകൾ നടത്തിയ ആക്രമണങ്ങൾ മൂലം റോമാക്കാർക്ക് ആ മേഖലയിലെ സ്വാധീനം നഷ്ടമാകുകയും മറ്റു ജെർമാനിക് വംശജർക്ക് മുന്നേറാൻ അവസരമൊരുങ്ങുകയും ചെയ്തു. തുടർന്ന് 429-ൽ ജിബ്രാൾട്ടർ കടലിടുക്ക് കടന്ന് ആഫ്രിക്കൻ തീരത്തെത്തിയ വാൻഡലുകൾ, വടക്കൻ ആഫ്രിക്കൻ തീരം മുഴുവൻ റോമാ സാമ്രാജ്യത്തിൽ നിന്നും കീഴടക്കി. തുടർന്ന് ആഫ്രിക്കയിൽനിന്ന് റോമിലേക്കുള്ള ഭക്ഷ്യധാന്യങ്ങളുടെ നീക്കവും തടഞ്ഞു. അക്കാലത്ത് റോമിലേക്കുള്ള ഭക്ഷ്യധാന്യങ്ങൾ ഏറിയപങ്കും വടക്കൻ ആഫ്രിക്കയിൽ നിന്നായിരുന്നു വന്നിരുന്നത്. വടക്കേ ആഫ്രിക്കയിലെ കാർത്തേജ് കേന്ദ്രമാക്കിയ വാൻഡലുകൾ മെഡിറ്ററേനിയൻ കടലിൽ ആധിപത്യം സ്ഥാപിച്ചു.
മെഡിറ്ററേനിയൻ ദ്വീപുകളായ കോർസിക്ക, സിസിലി, സർഡീനിയ, മാൾട്ട, ബലിയാറിക്ക് ദ്വീപസമൂഹങ്ങൾ തുടങ്ങിയവ കൈയടക്കി.
പിന്നീട് റോമിനുനേരെ ആക്രമണങ്ങൾ അഴിച്ചുവിട്ട് പടിഞ്ഞാറൻ റോമൻ സാമ്രാജ്യത്തിൻ്റെ പതനം പൂർത്തിയാക്കുകയും ചെയ്തു.

ഗൈസറിക് എന്ന നേതാവിൻ്റെ കീഴിലാണ് വാൻഡലുകൾ വടക്കേ ആഫ്രിക്കയിലേക്ക് കടന്ന് പ്രദേശം മുഴുവൻ ആധിപത്യത്തിലാക്കിയത്.  ഗൈസറിക്കിനു ശേഷം വാൻഡലുകൾക്ക് വലിയ പുരോഗതിയുണ്ടായില്ല. ആറാം നൂറ്റാണ്ടിന്റെ മധ്യഭാഗത്തുണ്ടായ യുദ്ധത്തിൽ (എ.ഡി. 533) കിഴക്കൻ റോമാ സാമ്രാജ്യം ഈ പ്രദേശങ്ങൾ കീഴടക്കിയതോടെ ഈ വാൻഡൽ രാജ്യം നാമാവശേഷമായി.
## ഇതും കാണുക
*വാൻഡലിസം
## അവലംബം

വർഗ്ഗം:ജനവിഭാഗങ്ങൾ
മുസാ അരുണാചലൻസിസ്

അരുണാചൽപ്രദേശിലെ മഴക്കാടുകളിൽ നിന്ന് കോഴിക്കോട് സർവ്വകലാശാലയിലെ ഗവേഷകസംഘം കണ്ടെത്തിയ ഒരിനം പുതിയ വാഴയാണ് **മുസാ അരുണാചലൻസിസ്**. 9 മീറ്ററോളം ഉയരത്തിൽ വളരുന്ന ഇവയുടെ കുലകൾ സാധാരണ വാഴയുടേതുപോലെ താഴേക്കല്ല മുകളിലേക്കാണ് നിൽക്കുക. 40 സെ മീ നീളമുള്ള 30ഓളം കായ്കൾ ഉണ്ടാവാറുണ്ട്. വാഴക്കുടപ്പന് നല്ല ചുമപ്പ് നിറമാണ് ഉള്ളത്

## അവലംബം

വർഗ്ഗം:വാഴയിനങ്ങൾ
ടോം ആൾട്ടർ

ഇന്ത്യയിലെ ഒരു സിനിമ-നാടക നടനാണ് **ടോം ആൾട്ടർ** *Tom Alter*. 1950 ജൂൺ മാസം മസൂറിയിൽ  ഒരു അമേരിക്കൻ ക്രിസ്ത്യൻ മിഷനറിയുടെ മകനായി ജനിച്ചു.  അനേകം സിനിമകളിലും നാടകങ്ങളിലും പ്രവർത്തിച്ചിട്ടുള്ള ഇദ്ദേഹത്തെ 2008-ൽ പദ്മശ്രീ നൽകി ആദരിച്ചു.

## അവലംബം
ഹിദേക്കി ടോജോ

**ഹിദേക്കി ടോജോ** (ഡിസംബർ 30, 1884 – ഡിസംബർ 23, 1948) ജപ്പാനിലെ നാല്പതാമത്തെ പ്രധാനമന്ത്രിയായിരുന്നു. രണ്ടാം ലോകമഹായുദ്ധ സമയത്ത് (ഒക്ടോബർ 17, 1941 മുതൽ  ജൂലൈ 22, 1944)വരെ ഇദ്ദേഹം ആയിരുന്നു ജപ്പാൻ പ്രധാനമന്ത്രി. ഇംപീരിയൽ ജാപ്പനീസ് ആർമിയുടെ ജനറൽ , ഇംപീരിയൽ റൂൾ അസോസിയേഷൻ ലീഡർ എന്നീ നിലകളിലും ഇയാൾ അറിയപ്പെട്ടു. ജപ്പാൻറെ പ്രധാനമന്ത്രി എന്ന നിലയിൽ പേൾ ഹാർബർ ആക്രമണത്തിനു ടോജോ ആയിരുന്നു ഉത്തരവാദി. 

രണ്ടാം ലോകമഹായുദ്ധത്തിന്റെ അവസാനം ടോജോ അറസ്റ്റിൽ ആയി. ജാപ്പനീസ് യുദ്ധ കുറ്റകൃത്യങ്ങളുടെ പേരിൽ ഇൻറർനാഷണൽ മിലിട്ടറി ട്രിബ്യൂണൽ ഫോർ ദി ഫാർ ഈസ്റ്റ് ഇദ്ദേഹത്തിനു വധശിക്ഷ വിധിച്ചു. ഹിദേക്കി ടോജോയെ ഡിസംബർ 23, 1948 നു തൂക്കിലേറ്റി.

## അവലംബം

വർഗ്ഗം:ഡിസംബർ 30-ന് ജനിച്ചവർ
വർഗ്ഗം:ജപ്പാനിലെ പ്രധാനമന്ത്രിമാർ
വർഗ്ഗം:1884-ൽ ജനിച്ചവർ
വർഗ്ഗം:ഡിസംബർ 23-ന് മരിച്ചവർ
വർഗ്ഗം:1948-ൽ മരിച്ചവർ
വർഗ്ഗം:അപൂർണ്ണ ലേഖനങ്ങൾ
ജെ. സുരേഷ്

കേരളീയനായ നിശ്ചലച്ഛായാഗ്രാഹകനും  മാധ്യമ പ്രവർത്തകനുമാണ് **ജെ. സുരേഷ്**. മലയാള മനോരമ ഡൽഹി ബ്യൂറോയിലെ ചീഫ് ഫോട്ടോഗ്രാഫറാണ് ഇദ്ദേഹം.

## ജീവിതരേഖ
തിരുവനന്തപുരം നന്തൻകോട് എൻ .ജയപ്രകാശിന്റെയും ലളിതാംബികയുടെയും മകനാണ്. 

## പുരസ്കാരങ്ങൾ
* ഫോട്ടോ ഡിവിഷന്റെ ഫോട്ടോഗ്രാഫർ ഓഫ് ദ ഇയർ ദേശീയ ഫോട്ടോഗ്രാഫി പുരസ്കാരം(2012-13)
* പ്രസ് കൗൺസിൽ ഓഫ് ഇന്ത്യ പുരസ്കാരം (ഫോട്ടോജേണലിസം വിഭാഗം)

## അവലംബം


വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1971-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
കോന്നിയൂർ മീനാക്ഷിയമ്മ

20-ആം നൂറ്റാണ്ടിന്റെ ആദ്യപാദങ്ങളിൽ കേരളത്തിലെ സാമൂഹ്യ-സാംസ്ക്കാരിക രംഗത്ത് വ്യാപരിച്ചിരുന്ന വിദ്യാഭ്യാസപ്രവർത്തകയും എഴുത്തുകാരിയും ആയിരുന്നു കോന്നിയൂർ മീനാക്ഷിയമ്മ-(ജ: 1901 മാർച്ച് 3-മ:ആഗസ്റ്റ് 28 1980). വേലുപ്പിള്ളയും മാതാവ് കുട്ടിയമ്മയും ആണ് മാതാപിതാക്കൾ.
## വിദ്യാഭ്യാസം
സ്കൂൾ വിദ്യാഭ്യാസം കോന്നി,ചെങ്ങന്നൂർ എന്നിവിടങ്ങളിലായി പൂർത്തിയാക്കുകയും ഉപരിപഠനം തിരുവനന്തപുരത്ത് പൂർത്തിയാക്കുകയും ചെയ്തു.
സാഹിത്യരംഗത്ത് ചില നൂനതരീതികൾ അക്കാലത്ത് മീനാക്ഷിയമ്മ പരീക്ഷിച്ചു. കത്തുകളിൽക്കൂടി കഥപറയുന്ന *നീണ്ടനിഴൽ* എന്ന കൃതി അവർ രചിച്ചു.
## മറ്റു രചനകൾ
*പുഷ്പകം
*ആത്മബലി
*വീരയോദ്ധാവ്

## അവലംബം

വർഗ്ഗം:എഴുത്തുകാർ
അഞ്ചുതെങ്ങ് വിളക്കുമാടം

തിരുവനന്തപുരം ജില്ലയിലെ രണ്ട് വിളക്കുമാടങ്ങളിൽ ഒന്നാണ് **അഞ്ചുതെങ്ങ് വിളക്കുമാടം**. കടക്കാവൂർ തീവണ്ടി സ്റ്റേഷനിൽ നിന്ന് ഇവിടേയ്ക്ക് 6 കിലോമീറ്റർ ദൂരമാണുള്ളത്. 36 മീറ്റർ ഉയരമുള്ള വൃത്താകൃതിയിലുള്ള കോൺക്രീറ്റ് സ്തംഭമാണിതിനുള്ളത്. കറുപ്പും വെളുപ്പും വലയങ്ങളായാണ് നിറം കൊടുത്തിരിക്കുന്നത്. 1988 ഏപ്രിൽ 30നാണ് ഇത് ഉപയോഗിക്കാൻ തുടങ്ങിയത്.

ആറ്റിങ്ങൽ റാണിയുടെ ഭരണത്തിൻ കീഴിലായിരുന്ന ഈ പ്രദേശം പിന്നീട് തിരുവിതാംകൂറിൽ ലയിക്കുകയായിരുന്നു. പതിനേഴാം നൂറ്റാണ്ടിന്റെ മദ്ധ്യത്തിൽ ഡച്ചുകാർ ഇവിടെ ഒരു കോട്ടയുടെ പണിയാരംഭിച്ചിരുന്നു. ഇവരുടെ പിന്മാറ്റത്തെത്തുടർന്ന് ബ്രിട്ടീഷ് ഈസ്റ്റ് ഇന്ത്യാ കമ്പനിക്ക് ഇവിടെ ഒരു കച്ചവടകേന്ദ്രം തുടങ്ങാനുള്ള അനുമതി ലഭിച്ചു. 1684-ൽ കച്ചവടകേന്ദ്രം സ്ഥാപിക്കുകയും കോട്ടയുടെ പണി പൂർത്തിയാക്കുകയും ചെയ്തു. ഇപ്പോഴുള്ള വിളക്കുമാടം കോട്ടയ്ക്ക് വളരെ അടുത്താണ് സ്ഥിതിചെയ്യുന്നത്. 

ഇപോഴുള്ള വിളക്കുമാടത്തിനു മുന്നേ ഇവിടെ കടൽ യാത്രയ്ക്ക് സഹായകമായ എന്തെങ്കിലും സംവിധാനം ഉണ്ടായിരുന്നു എന്നതിന് തെളിവുകളൊന്നുമില്ല. പതിനെട്ടാം നൂറ്റാണ്ടിന്റെ തുടക്കത്തിൽ കോട്ടയുടെ കടലിനടുത്തുള്ള കൊത്തളങ്ങളിലൊന്നിൽ കപ്പലടുക്കാൻ സാദ്ധ്യതയുള്ള സമയങ്ങളിൽ വിളക്ക് കൊളുത്തി വയ്ക്കുമായിരുന്നുവെന്ന് ഊഹിക്കപ്പെടുന്നു. 

പ്രകാശസ്രോതസ്സ് 2003 ഏപ്രിൽ മുപ്പതിന് പരിഷ്കരിക്കപ്പെടുകയുണ്ടായി.

## അവലംബം

## പുറത്തേയ്ക്കുള്ള കണ്ണികൾ
ഭൂസ്ഥാനം: 
വർഗ്ഗം:കേരളത്തിലെ വിളക്കുമാടങ്ങൾ
മാടായിക്കോട്ട

കണ്ണൂർ ജില്ലയിലെ മാടായി പഞ്ചായത്തിലെ മാടായിപ്പാറക്ക് മുകളിൽ തെക്കേയറ്റത്തായി സ്ഥിതിചെയ്യുന്ന ഒരു പുരാതന കോട്ടയാണ് **മാടായിക്കോട്ട**. **തെക്കിനാക്കീൽ കോട്ട** എന്നും ഇത് അറിയപ്പെടുന്നുണ്ട്. 2000 വർഷം മുമ്പ് മൂഷകവംശത്തിലെ ഭല്ലവൻ രാജാവ് പണികഴിപ്പിച്ചതാണ് മാടായിപ്പാറയിലെ ഈ കോട്ട. 1765-68 കാലഘട്ടത്തിൽ ഹൈദരലിയുടെയും കോലത്തുരാജാവിന്റെയും സൈന്യങ്ങൾ ഏറ്റുമുട്ടിയത്‌ ഇതിന് സമീപമുള്ള പാളയം ഗ്രൗണ്ടിലാണ്‌. അനേകം യുദ്ധങ്ങൾക്കും ചരിത്രസംഭവങ്ങൾക്കും സാക്ഷ്യം വഹിച്ച കോട്ട പിന്നീട് തകരുകയായിരുന്നു.

## ഘടന
ആറു ഗോപുരങ്ങളും നടുവിലായി നിരീക്ഷണ ഗോപുരവുമുള്ള രൂപമായിരുന്നു കോട്ടക്ക്. ഗോപുരങ്ങൾ മുൻപേ നശിച്ചു കഴിഞ്ഞെങ്കിലും അതിന്റെ അടിത്തറകൾ മാത്രമായിരുന്നു ബാക്കിയായത്. ഉള്ളിലായി ആഴമേറിയ മൂന്നു കിണറുകൾ ഇപ്പോഴും അവശേഷിക്കുന്നുണ്ട്. പിൽക്കാലത്ത് വിവിധ പ്രകൃതി ക്ഷോഭങ്ങളിൽ കോട്ടക്ക് കേടുപാടുകൾ സംഭവിച്ചു മുക്കാൽ ഭാഗവും ഇല്ലാതായി. സമീപത്ത് വേറെയും ചില കോട്ടകൾ ഉണ്ടായിരുന്നുവെങ്കിലും അവയെല്ലാം കാലക്രമേണ അവശിഷ്ടങ്ങൾ പോലുമില്ലാത്ത രീതിയിൽ നശിച്ചു കഴിഞ്ഞു.

## ചരിത്രം
left|thumb|കോട്ടയുടെ അവശിഷ്ടം
ഏഴിമല രാജവംശത്തിന്റെ രാജസ്ഥാനങ്ങളിലൊന്നായ ഉപസ്ഥാനത്തിന്റെ ആസ്ഥാനമായിരുന്നു മാടായിക്കോട്ടയെന്നു ചരിത്രത്തിൽ കാണാം. ഏഴിമല രാജാക്കന്മാരുടെ സ്ഥാനാരോഹണ ചടങ്ങുകൾക്ക് സാക്ഷ്യം വഹിച്ച സ്ഥലം കൂടിയാണ് ഈ കോട്ട. 

പിൽകാലത്ത് കോലത്തിരി രാജാവിന്റെ പടനായകനായ മുരിക്കഞ്ചേരി കേളുവിന്റെ അധീനതയിലായിരുന്നു ഈ കോട്ട (ഉറുമി എന്ന മലയാള ചലച്ചിത്രത്തിലെ കേന്ദ്രകഥാപാത്രമായ കേളു നായനാർ ആധാരമാക്കിയത് മുരിക്കഞ്ചേരി കേളു നായനാരെയായിരുന്നു). പാരമ്പര്യമായി കോലത്തിരി രാജാവിന്റെ മന്ത്രിസ്ഥാനം വഹിച്ചിരുന്നവരാണ്‌ മുരിക്കഞ്ചേരി കുടുംബക്കാർ. പല നാടൻ പാട്ടുകളിലും മുരിക്കഞ്ചേരി കുടുംബത്തെക്കുറിച്ച്‌ പരാമർശമുണ്ട്‌.

### സമീപകാലം
വടക്കൻ കേരളത്തിലെ കോട്ടകൾ പുതുക്കിപ്പണിയാനായി പുരാവസ്തു വകുപ്പിന്റെ തീരുമാനിച്ച പ്രകാരം 2010ൽ കോട്ടയുടെ ചില ഭാഗങ്ങൾ പുരാവസ്തു വകുപ്പ് പുനരുദ്ധരിക്കുകയുണ്ടായി. എന്നാൽ ഉദ്ധാരണ പ്രവർത്തികൾ പൂർത്തിയാക്കപ്പെട്ടില്ല. കോട്ടയുടെ ഭാഗങ്ങൾ മാത്രമാണ് കല്ലുകെട്ടി നവീകരിച്ചിട്ടുള്ളത്. ഇതോടൊപ്പം ജൂതക്കുളവും ചതുരക്കുളവും നവീകരിക്കാൻ പദ്ധതിയിട്ടിരുന്നെങ്കിലും നടന്നില്ല. സംരക്ഷണം ഏറ്റെടുക്കാൻ വന്ന കേന്ദ്ര പുരാവസ്തു വകുപ്പ്   ഉപേക്ഷിച്ചു എന്നും റിപ്പോർട്ടുകൾ ഉണ്ട്. ഇപ്പോൾ കോട്ട ഭാഗികമായി കാടുമൂടിക്കിടക്കുകയാണ്. ജൈവ സമ്പത്തുകളുടെ കലവറയും പ്രകൃതി രമണീയവുമായ മാടായിപ്പാറയിലെ ഈ കോട്ട സംരക്ഷിക്കണമെന്ന ആവശ്യം ശക്തമാണ്. മാടായി പഞ്ചായത്ത് പരിധിയിൽ വരുന്ന കോട്ട ചിറക്കൽ ദേവസ്വത്തിന്റെ കീഴിൽ നിന്നും ടൂറിസം വകുപ്പ് ഏറ്റെടുക്കണമെന്ന അഭിപ്രായം ഉയർന്നു വന്നു കഴിഞ്ഞു.

## പുറം കണ്ണികൾ

* കൂടുതൽ വായനക്ക്

## അവലംബം

വർഗ്ഗം:കേരളത്തിലെ കോട്ടകൾ
വർഗ്ഗം:കോട്ടകൾ - അപൂർണ്ണലേഖനങ്ങൾ
കടലൂർ പോയിന്റ് വിളക്കുമാടം

കോഴിക്കോട് ജില്ലയിൽ ഇപ്പോൾ പ്രവർത്തനത്തിലുള്ള രണ്ട് വിളക്കുമാടങ്ങളിൽ ഒന്നാണ് **കടലൂർ പോയിന്റ് ലൈറ്റ് ഹൗസ്**. തിക്കോടി വിളക്കുമാടമെന്നും ഇത് അറിയപ്പെടുന്നു. കൊയിലാണ്ടി റെയിൽവേ സ്റ്റേഷന് 9 കിലോമീറ്റർ അകലെയും കണ്ണൂർ-കോഴിക്കോട് ദേശീയപാതയിൽ നന്തിബസാറിൽ നിന്ന് അര കിലോമീറ്റർ പടിഞ്ഞാറ് ഭാഗത്ത് ഓടോക്കുന്നിലാണ് ലൈറ്റ് ഹൗസ്. 34 മീറ്ററാണ് ഇപ്പോഴുള്ള വിളക്കുമാടത്തിന്റെ ഉയരം. വൃത്താകൃതിയാണ് സ്തംഭത്തിനുള്ളത്. പൂർണമായും കരിങ്കല്ലിലാണ് നിർമാണം. ഇടവിട്ട കറുപ്പും വെളുപ്പും വരകളായാണ് നിറം കൊടുത്തിരിക്കുന്നത്. ലൈറ്റ് ഹൗസിൽനിന്നുള്ള പ്രകാശത്തിന്റെ ആവൃത്തി 20 ആണ്. ഒരു ഫ്‌ളാഷ് ലൈറ്റ് അഞ്ച് സെക്കൻഡ് നീണ്ടുനിൽക്കുന്നതുകൊണ്ട് തന്നെ കടലിലുള്ളവർക്ക് 40 നോട്ടിക്കൽമൈൽ അകലെനിന്ന് പോലും ഈ പ്രദേശത്തെ തിരിച്ചറിയാൻ കഴിയും. 1909 ഒക്ടോബർ 20-നായിരുന്നു ഈ വിളക്കുമാടം ഉപയോഗത്തിൽ വന്നത്. മെറ്റൽ ഹാലൈഡ് ദീപമാണ് പ്രകാശസ്രോതസ്സായി ഉപയോഗിക്കുന്നത്. കടൽത്തീരത്തുനിന്ന് 10 കിലോമീറ്റർ ഉള്ളിലായി സമുദ്രോപരിതലത്തിനു താഴെയുള്ള വെള്ളിയം കല്ല് എന്നറിയപ്പെടുന്ന പാറക്കല്ലുകളെപ്പറ്റി നാവികരെ താക്കീതുചെയ്യാനായിരുന്നുവത്രേ ഈ ദീപസ്തംഭം നിർമ്മിക്കപ്പെട്ടത്. 

1906-07 കാലഘട്ടത്തിലാണ് നിർമ്മാണം തുടങ്ങിയത്. ബ്രിട്ടീഷ് സർക്കാർ കടലൂരിൽ ലൈറ്റ് ഹൗസിനായി ഒടോക്കുന്ന് എന്ന പ്രദേശത്തെ അഞ്ചുപേരിൽ നിന്ന് 27 ഏക്കർ സ്ഥലം ഏക്രയ്ക്ക് 50 രൂപ വില നിശ്ചയിച്ച് അക്വയർ ചെയ്യുകയായിരുന്നു. ശേഷം  1909-ൽ പൂർത്തീകരിക്കപ്പെട്ടു. അന്ന് ഉപയോഗിക്കാൻ തുടങ്ങിയ പ്രകാശസംവിധാനം (ബിർമിംഗ്ഹാമിലെ ചാൻസ് ബ്രദേഴ്സ് നിർമിച്ചുനൽകിയത്) 1995 മാർച്ച് 16-ന് മാറ്റുന്നതുവരെ പ്രവർത്തിക്കുന്നുണ്ടായിരുന്നുവത്രേ. അതിനുശേഷം 1996 ആഗസ്റ് 8-ന് മെറ്റൽ ഹാലൈഡ് ലാമ്പ് ഉപയോഗത്തിൽ വരുന്നതുവരെ ഇൻകാൻഡസെന്റ് ദീപങ്ങളായിരുന്നു ഉപയോഗിക്കപ്പെട്ടിരുന്നത്. ഇതിലെ പ്രകാശം പുറപ്പെടുവിക്കുന്ന യന്ത്രം സുഗമമായി കറങ്ങാൻ 118 കിലോ മെർക്കുറി ഉപയോഗിക്കപ്പെടുന്നുണ്ട്. ഇതോടൊപ്പം ഡയറക്റ്റ് ഡ്രൈവ് സിസ്റ്റവും ഉപയോഗിച്ചുതുടങ്ങി. 

### പ്രവേശനം
കൊച്ചിയിലെ  ഡയറക്ടർ ഓഫ് ലൈറ്റ് ഹൗസിനുകീഴിലാണ് പ്രവർത്തിക്കുന്നത്. എല്ലാദിവസവും മൂന്നുമണി മുതൽ അഞ്ച് മണിവരെ ഇവിടെ പ്രവേശനമുണ്ട്. കുട്ടികൾക്ക് അഞ്ചും മുതിർന്നവർക്ക് 10 രൂപയുമാണ് ടിക്കറ്റ് നിരക്ക്. വിനോദസഞ്ചാരകേന്ദ്രമായ വെള്ളിയാങ്കല്ലിന്റെ ദൃശ്യം ലൈറ്റ് ഹൗസിൽനിന്നും ഏറ്റവും അടുത്ത് കാണാനാവും.

## അവലംബം

വർഗ്ഗം:കേരളത്തിലെ വിളക്കുമാടങ്ങൾ
മാരാർ

അമ്പലവാസികളിൽ പെടുന്ന ഒരു ജാതിയാണ് **മാരാര്**. ക്ഷേത്ര അടിയന്തര വാദ്യോപകരണപ്രയോഗമാണ് കുലത്തൊഴിൽ. 

പാണി, കോണി, നടുമുറ്റം, തിരുമുറ്റം, സോപാനം തുടങ്ങിയ സ്ഥലങ്ങളിൽ മുൻഗണന ഉള്ളതുകൊണ്ടാണ് മാരാർ എന്ന സ്ഥാനത്തിൽ ഇവർ അറിയപ്പെടുന്നത്. അമ്പലത്തിൽ പാണികൊട്ടാനും കലശത്തിനു കോണി എത്തിയ്ക്കാനും അമ്പലങ്ങളിലെ നടുമുറ്റവും തിരുമുറ്റവും അടിച്ചു തെളിക്കാനും സോപാനപ്പടിയുടെ അരികെ നിന്ന് ഇടയ്ക്ക കൊട്ടിപ്പാടാനും മാരാർക്കാണ് അവകാശം. ഈ ആറ് സ്ഥാനങ്ങളിൽ മാരാർക്ക് മാത്രമാണ് അവകാശം ഉള്ളത്. കൂടാതെ കഴകം ചെയ്യുന്നവരും, ക്ഷേത്ര അവകാശികൾ ആയിട്ടുള്ളവരുമുണ്ട്. ഇവർ മരുമക്കത്തായികളായിരുന്നു. ഇവർ പൊതുവേ പന്ത്രണ്ട് പുലക്കാരാണ്

മാരാർ സ്ത്രീകളുടെ പേരിനൊപ്പം മാരാസ്യാർ, അമ്മ എന്നീ സ്ഥാനപ്പേരുകൾ ഉപയോഗിയ്ക്കാറുണ്ട്. ഇവരുടെ ഗൃഹത്തിന് മാരാത്ത് എന്നാണ് പറയാറ്. മറ്റുള്ള അമ്പലവാസി സമുദായങ്ങളെ പോലെ ഇവർക്കും നമ്പൂതിരിമാരുമായി സംബന്ധം ഉണ്ടായിരുന്നു.

മാരാർ സമുദായത്തിന്റെ അവകാശങ്ങൾക്കുവേണ്ടി രൂപവത്കരിയ്ക്കപ്പെട്ട സംഘടനയാണ് അഖിലകേരള മാരാർ ക്ഷേമസഭ.
അന്താരാഷ്ട്ര യോഗ ദിനം

ജൂൺ 21 **അന്താരാഷ്ട്ര യോഗാദിനമായി** ആചരിക്കുന്നു. 2014 ഡിസംബർ 11 ന് ഐക്യരാഷ്ട്രസഭയുടെ സമ്മേളന പ്രകാരം ഈ പ്രഖ്യാപനം നടന്നു. ജൂൺ 21 അന്താരാഷ്‌ട്ര യോഗാദിനമായി ഐക്യരാഷ്ട്രസംഘടനയുടെ പൊതുസമ്മേളനത്തിൽ നിർദ്ദേശിച്ചത് ഇന്ത്യൻ പ്രധാനമന്ത്രി നരേന്ദ്ര മോദിയാണ്. ഭാരതത്തിൽ ഉത്ഭവം കൊണ്ട യോഗ, ശാരീരികവും മാനസികവും ആത്മീയവുമായ തലങ്ങളെ സ്പർശിച്ച്‌ ശരീരത്തിന്റേയും മനസ്സിന്റേയും മാറ്റം ലക്ഷ്യമിടുന്നു. ഉത്തരായനാനന്തര ദിവസമായ ജൂൺ 21 അന്താരാഷ്ട്ര യോഗാ ദിനത്തിനായി നിർദ്ദേശിക്കുമ്പോൾ അദ്ദേഹം പറഞ്ഞു - ഉത്തരാർദ്ധഗോളത്തിലെ എറ്റവും നീണ്ട ദിനമായ ഇതിന് ലോകത്തിന്റെ പല ഭാഗത്തും പ്രത്യേക പ്രാധാന്യമുണ്ട്. 

യോഗയുമായുള്ള കാഴ്ചപ്പാടിൽ, ഉത്തരായനാനന്തരം ദക്ഷിണായനത്തിലേക്കുള്ള ചുവടുവെയ്പാണ്. ഉത്തരായനാനന്തരത്തിനു ശേഷമുള്ള ആദ്യ വെളുത്തവാവ് ഗുരുപൂർണിമ എന്നറിയപ്പെടുന്നു. യോഗ പണ്ഡിതൻ സത്ഗുരു ജഗ്ഗി വാസുദേവിന്റെ അഭിപ്രായത്തിൽ ഈ ദിവസമാണ് യോഗയുടെ ആദി ഗുരുവായ ശിവനിൽ നിന്ന് ആദ്യമായി നമ്മളിലേക്ക് എത്തിയത്. ആത്മിയ കാര്യങ്ങൾ തുടങ്ങുന്നതിനുള്ള പിന്തുണ കിട്ടുന്നതിന് ദക്ഷിണായനമാണ് എറ്റവും നല്ല സമയം. 

2014 സെപ്റ്റംബർ 27 ന് പ്രധാനമന്ത്രി ശ്രീ. നരേന്ദ്ര മോദി ഐക്യരാഷ്ട്രസഭയുടെ പൊതുസഭയെ അഭിസംബോധന ചെയ്തപ്പോഴാണ് ജൂൺ 21 അന്താരാഷ്ട്ര യോഗദിനമായി തിരഞ്ഞെടുത്തത്. അന്ന് അദ്ദേഹം പറഞ്ഞു:

. 2014 സെപ്‌റ്റംബർ 14–ന്‌ യു.എൻ സമ്മേളന വേദിയിൽവച്ച്‌ ഇന്ത്യൻ പ്രധാനമന്ത്രി നരേന്ദ്ര മോദി, ഈ ആശയം അവതരിപ്പിച്ചു. 193 അംഗരാഷ്ട്രങ്ങളിൽ 175 എണ്ണത്തിൻ്റെ സഹകരണ ബലത്തോടെ പ്രമേയാവതരണം വോട്ടിനിടപ്പെടാതെതന്നെ 2014 ഡിസംബർ 14–ന്‌ അംഗീകരിയ്ക്കപ്പെടുകയുണ്ടായി . 2015 ജൂൺ 21 ന് ആദ്യ യോഗാദിനം ആചരിച്ചു . വിവിധ രാജ്യങ്ങളിൽ യോഗാദിനം അതീവ പ്രാധാന്യത്തോടെ ആചരിക്കുന്നു .

## യോഗാദിനത്തിന്റെ പ്രാധാന്യം
*ജീവിതപ്രവർത്തനത്തിൻ്റെ പര്യവേക്ഷണം
*മതങ്ങളെയെല്ലാം പിൻതള്ളിക്കൊണ്ട്‌ മനുഷ്യവളർച്ചയ്ക്കുള്ള സാധ്യത
*ആന്തരികവികസന ശാസ്‌ത്രം, സൗഖ്യം, വിമോചനം എന്നിവ ഭാവി തലമുറകൾക്കു  പ്രദാനം ചെയ്യപ്പെടുന്നതിന് .
*ലോകത്തെത്തന്നെ ഒത്തൊരുമയുള്ള ഏക കുടുംബമായി കണക്കാക്കുന്നതിനുള്ള മാർഗ്ഗങ്ങളിലൊന്ന് .

## അവലംബങ്ങൾ

## പുറം കണ്ണികൾ
* അറിയാം, ശീലിക്കാം യോഗ 
* യോഗ ദിനം സമുചിതമായി ആഘോഷിച്ചു; സമാധാനത്തിന്റെ പുതുയുഗ പിറവിയെന്ന് പ്രധാനമന്ത്രി 
* യോഗാ ദിനം ചരിത്രമാക്കാൻ ഒരുക്കം 
* മോദി നയിച്ചു, യോഗ ദിനം ഇന്ത്യയിൽ സമുചിതമായി ആഘോഷിച്ചു 
* യോഗ ദിനം ചരിത്ര സംഭവമാകും 
* സിയാച്ചിൻ മുതൽ ദക്ഷിണ ചൈന കടൽ വരെ യോഗയുടെ മഹത്ത്വം പകർന്ന് ഭാരതസൈന്യം 
* യോഗയെ പിന്തുണച്ച് മോഹൻലാലിന്റെ ബ്ലോഗ് 
* സിയാച്ചിനിലും പടക്കപ്പലുകളിലും യോഗ 
* ഗിന്നസ് റെക്കോർഡിന്റെ പകിട്ടിൽ ഇന്ത്യയുടെ യോഗ ദിനാചരണം 

വർഗ്ഗം:ജൂൺ 21
വർഗ്ഗം:യോഗ
വർഗ്ഗം:വിശേഷദിനങ്ങൾ
സുൽത്താൻ കനാൽ

കണ്ണൂർ ജില്ലയിലെ മാടായി പഞ്ചായത്തിലുള്ള കുപ്പം പുഴയും, പെരുമ്പ പുഴയിലെ മൂലക്കീൽ ഭാഗവും തമ്മിൽ ബന്ധിപ്പിക്കുന്ന ഒരു കനാൽ ആണ് **സുൽത്താൻ കനാൽ**. സുൽത്താൻ തോട് എന്നും ഇത് അറിയപ്പെടുന്നു. മൈസൂർ സുൽത്താൻ ആയിരുന്ന ഹൈദർ അലി മുൻകൈ എടുത്താണ് 1766ൽ ഈ കനാൽ നിർമ്മിച്ചത്‌ എനതിനാലാണ് കനാൽ ഈ പേരിൽ അറിയപ്പെടുന്നത്. റോഡുമാർഗ്ഗം ഗതാഗതം ഇല്ലാതിരുന്ന കാലത്ത് രണ്ട് നൂറ്റാണ്ടിലധികം വൻതോതിലുള്ള ഉൾനാടൻ ജലഗതാഗതത്തിന് ഈ കനാൽ ഉപയോഗിച്ചിരുന്നു. അതിനാൽ തന്നെ *കണ്ണൂർ ജില്ലയുടെ സൂയസ് കനാൽ* എന്ന് ഇതിനെ വിശേഷിപ്പിച്ചിരുന്നു.

### ചരിത്രം
സുൽത്താൻ ഹൈദരാലിയുടെ മലബാർ പടയോട്ടക്കാലത്താണ് ഈ കനാൽ നിർമ്മിക്കാനുള്ള പദ്ധതി തയ്യാറാവുന്നത്. ഹൈദരാലിക്കുവേണ്ടി എ.ഡി.1766-ല് കണ്ണൂരിലെ അറയ്ക്കൽ രാജവംശത്തിലെ അറയ്ക്കൽ ബീവിയുടെ ഭർത്താവായ സുൽത്താൻ ആലിരാജയാണ് ‍ ഈ കനാൽ വെട്ടിയുണ്ടാക്കിയത്. കോലത്തിരി രാജാധിപത്യത്തിന്റെ കാര്യങ്ങളിൽ ഹൈദർ ആലിക്കു വേണ്ടി അറയ്ക്കൽ രാജവംശം മെൽനോട്ടം ചെയ്യുന്ന കാലത്ത് തളിപ്പറബ്, വളപട്ടണം പുഴകൾ കടലിൽ ചേരുന്ന ഭാഗത്ത് രൂപം കൊണ്ട 'മാപ്പിള ബേ ' അന്നത്തെ പ്രമുഖ തുറമുഖമായിരുന്ന ഏഴിമലയുമായി ബന്ധിപ്പിക്കുന്നത്ൻ വേണ്ടി വെട്ടിയതാൺ സുൽത്താൻ തോട്. എല്ലാ കാലത്തും ഇടതടവില്ലാതെ ജലമാർഗ്ഗാവാർത്തനവിനിമയും വ്യാപാര ബന്ധവും നിലനിർത്തുകയെന്നതയിരുന്നു ഇതിൻറെ ഉദ്ദേശം. റോഡുസൌകര്യമില്ലാതിരുന്ന പഴയകാലത്ത് ശ്രീകണ്ഠാപുരം, വളപട്ടണം, തളിപ്പറമ്പ് പ്രദേശങ്ങളിലെ ജലഗതാഗതപാത, പഴയങ്ങാടിപ്പുഴ വഴി സുൽത്താൻ തോടുമായി ബന്ധിക്കപ്പെട്ടിരുന്നു.

### പുതിയ ചരിത്രം
പഴയങ്ങാടിയിൽ 1978ൽ പാലം വന്നതോടെ ഈ കനാലിന്റെ പ്രാധാന്യം കുറഞ്ഞു. 1999ൽ നായനാർ സർക്കാരിന്റെ കാലത്ത് ഉൾനാടൻ ജലഗതാഗത വികസന പദ്ധതിയിൽ ഉൾപ്പെടുത്തി കനാൽ മുഴുവൻ ആഴം കൂട്ടി ഭിത്തികൾ പിടിപ്പിച്ചു നവീകരിക്കുകയുണ്ടായി. 11 കോടി ചെലവിൽ വൃത്തിയാക്കിയ സുൽത്താൻതോട്, 1999 മെയ് 26 ന് ഈ നാടിന്റെ ജലഗതാഗതത്തിനു തുറന്നു കൊടുത്തു. കുറെ കാലം ബോട്ടുകൾ സർവീസ് നടത്തുകയുണ്ടായെങ്കിലും ഇന്ന് പൂർണ്ണമായും നിലച്ച മട്ടാണ്. ഗതാഗതം പൂർണ്ണമായി നിലച്ച് മാലിന്യ നിക്ഷേപവും മറ്റുമായി ഉപേക്ഷികപ്പെട്ട നിലയിലാണ് കനാൽ ഇന്ന്.

### പുറം കണ്ണികൾ
### അവലംബം


വർഗ്ഗം:കണ്ണൂർ ജില്ല
വർഗ്ഗം:കേരളത്തിലെ കനാലുകൾ
മുരിക്കഞ്ചേരി കേളു

പതിനാറാം നൂറ്റാണ്ടിൽ ജീവിച്ചിരുന്ന കോലത്തിരി രാജാവിന്റെ പ്രമുഖ പടനായകനായിരുന്ന വ്യക്തിയാണ് **മുരിക്കഞ്ചേരി കേളു നായനാർ**. കണ്ണൂർ ജില്ലയിലെ മാടായി ആയിരുന്നു ഇദ്ദേഹത്തിന്റെ ആസ്ഥാനം. മാടായിപ്പാറയിലെ കോട്ടകൾ ഇദ്ദേഹത്തിന്റെ അധീനതയിലായിരുന്നു. ഇവിടെ തന്നെയായിരുന്നു ഇദ്ദേഹത്തിന്റെ ആസ്ഥാനവും. ചിറക്കൽ സ്വരൂപവുമായുള്ള  വാസ്ക്കോ ഡ ഗാമയുടെ ബന്ധത്തിന്  ഏറ്റവും എതിര് നിന്നത് ഇദ്ദേഹമായിരുന്നു. പോർച്ചുഗീസുകാരുമായി നടന്ന ഏറ്റുമുട്ടലിലായിരുന്നു മുരിക്കഞ്ചേരി കേളുവിൻറെ അന്ത്യം. കണ്ണൂരിലെ പയ്യാമ്പലത്ത് ഏഴടി നീളമുള്ള ഒരു കല്ലറയിലാണ് അദ്ദേഹത്തെ അടക്കം ചെയ്തത്. ആറടി നീളമുണ്ടായിരുന്ന കേളു , ഒരടി നീളമുള്ള വാൾ പിടിച്ചു കൈ മുന്നോട്ടു നീട്ടി കിടന്ന അതേ അവസ്ഥയിലാണ് അടക്കം ചെയ്യപ്പെട്ടത് എന്ന് പറയപ്പെടുന്നു. ഈ പുരാതന കല്ലറ ഇപ്പോൾ അറിയപ്പെടാതെ കാടുമൂടി മറഞ്ഞു കിടക്കുകയാണ് 

## അഭ്രപാളികളിൽ

2011ൽ പുറത്തിറങ്ങിയ ഉറുമി എന്ന സിനിമയിലെ കേന്ദ്ര കഥാപാത്രം ഇദ്ദേഹത്തെ ആധാരമാക്കിയാണ്.

### പുറം കണ്ണികൾ

*മുരിക്കഞ്ചേരി  കേളുവും മൂന്നു ചരിത്രാന്വേഷകരും

## അവലംബം

വർഗ്ഗം:അവലംബം ഇല്ലാത്ത താളുകൾ
വർഗ്ഗം:16-ആം നൂറ്റാണ്ടിൽ ജനിച്ചവർ
വർഗ്ഗം:സൈന്യാധിപർ